Etxekolanak onak ala txarrak – Guraso.eus\nEtxekolanak onak ala txarrak\n2017-11-08\tKoldo Gilsanz\tIruzkin 1\nAzkenaldi honetan maiz hitz egiten da etxekolanei buruz. Familia batzuk, gehiegizkoak jotzen dituztelako, etxekolan greba egin izan dute. Hala ere, aditu askok hezkuntza prozesuan ezinbestekoak direla diote. Nork ote du arrazoia? Zertan dira onak etxekolanak? Zertan txarrak?\nEtxekolanak ez dira ezinbestekoak. Ezinbestekoa da hezkuntza sistemak ikasleen autonomia sustatzea. Unibertsitatera heltzen diren ikasleen heldutasun maila geroz eta baxuagoa dela ikusten ari gara: tutoretzetara gurasoak lagunduta iristen diren kasuak areagotu dira eta muturreko kasu batzuetan ikasleek negarra eta txantai emozionala erabiltzen dute gainditu ahal izateko errekurtso gisa.\nAnekdotikoa izan zitekeen egoera hau, tamalez, errealitateren adierazgarri esanguratsua da. Gure gizarte hedonistak (ez hezkuntza sistemak soilik) heldutasun eredu mugatua transmititzen du.\nHori dela eta, Euskal Autonomi Erkidegoko Oinarrizko Hezkuntzaren kurrikuluma zehazten duen dekretuak ezartzen du ikaslea gai izan behar dela bere ikaskuntza prozesua modu autonomoan antolatzen.\nBeraz, zertan dira onak edo onuragarriak etxeko lanak? Ba ikasleen autonomia eta lan gaitasuna areagotzen laguntzen badute lagungarriak izango dira.\nGaur egun, ordea, helburu horretatik urruntzen gaituzten ondorio sekundario batzuk ematen ari dira. Alde batetik, etxeko lanak eta eskolatik kanpoko ekintzak direla medio, lehen hezkuntzako haur batzuk egunero 10-11 orduko jardunaldiei aurre egiten diete. Honek nekea eta saturazioa sortzen du. Kontzentrazioa gutxitzen da eta haurren berezko jakin mina ito egiten du. Ondorioz, askotan, ohitura sortu baino lanarekiko gorrotoa sortu dezake, haurra eta eskolaren arteko harremana okertuz.\nBestalde, guraso askok, agian haurren arrakasta akademikoa ziurtatu nahian, euren gain hartzen dute eskolako lanen erantzukizuna: “Gaur ikasi behar dugu, bihar azterketa dugu eta” edo “Matematika gehiago kostatzen zaigu”. Sinbiosi egoera horrek, motibazio positibo batek eraginda ere, kontrako ondorioak eragiten ditu: ikasleen autonomia ez sustatzeaz gain, guraso batzuk etxeko lanak intrusio bezala bizi dituzte, guraso eta eskolaren arteko harremanean tentsioa areagotuz.\nHau gertatzen denean esan dezakegu etxerako lanak ez dutela jatorrizko helburuan laguntzen, berori oztopatzen baizik.\nBadago etxeko lanekiko alternatibarik? Zein alternatiba garatu ahalko lituzkete irakasleek edota hezkuntza zentroek?\nAipatutako joera negatibo horiek konpentsatu aldera, hezkuntza sistemak hainbat alderdi zaindu beharko lituzke: Lehenik eta behin, irakasleen arteko koordinazioa egon beharko da etxerako bidaltzen den lan karga erregulatzeko (badaude mailaren arabera asteroko ordu kopurua mugatzeko proposamen desberdinak. Ikastetxe bakoitzak zentro autonomia baliatu dezala haien populaziora moldatzen den proposamena zehazteko).\nHorretaz gain, funtsezkoa izango da haurren interesetan oinarritzen diren lanak bidaltzea. Batez ere Lehen Hezkuntzan gelan eta haien bizipenekin harremana duten edukiak landu beharko dira. Bigarren Hezkuntzan, ordea, helduen bizitzara prestatzen dituzten egoerak planteatuko dira.\nHonekin batera lan mota ere moldatu behar da: Lehen Hezkuntzako lehen zikloetan, klasean ematen ari diren edukiak errepasatzeko lanak bidali behar dira nagusiki. Horretaz gain, tartean lan egun bat baino gehiago eskatzen duten proiektuak sartzen hasi gaitezke. LH-ko azken zikloetan eta Bigarren Hezkuntzan, ordea, errepasoa integratuagoa dagoen heinean proiektuek pisu handiago izan beharko dute, ikasleek autonomiaz -eta hasieran gainbegiratuta- kudeatu ditzaketenak.\nBeste alternatiba interesgarri bat klaseko ordutegiaren barruan lan autonomorako tarteak uztea da. Modu horretan lanerako giroa eta baldintzak ematen direla ziurtatzen dugu eta ikasleek beraien prozesuaren erantzukizuna hartzen dute, egin beharrekoa aukeratuz. Honek, gainera, etxerako lanak murriztea du sari bezala.\nAzkenik, autonomia eta ikasleen interesak kitzikatzeko, etxeko lanen zati bat aukerazkoa izan daiteke. Ikasle bat justu badabil asignatura batean, edo eta oso gustuko badu, aukera izango du lan gehigarriak egiteko. Beroriek nolabaiteko eragin positiboa eduki beharko lukete notetan, motibazioa areagotzeko, baina azken finean ikaslearen eta familiaren erabakia da hori egitea ala ez, beraien lehentasun eta aukeren arabera.\nAlternatiba horiei begira, zer egin ahalko lukete gurasoek?\nFamiliaren papera ere oso garrantzitsua da etxeko lanek ondorio positiboak izan ditzaten. Guraso bezala egin behar dugun gogoeta honako hau da: Noiz dauka gure seme-alabak haurra izan eta haurra bezala jolasteko aukera? (eta ez dugu hemen telebistan edo bideo-jokoetan ematen den denbora kontatzen, haurren aisialdi sozial eta aktiboaz ari baitgara). Jolasa eta denbora librea funtsezkoak dira alderdi akademikoa konpentsatzeko: derrigorrezko asignaturak dira.\nHorretaz aparte, ulertu behar dugu etxeko lanen helburua, edukien bereganatzea baino, lan autonomia sustatzea dela. Beraz, lehen momentutik, beraien kabuz lan egitea faboratuko dugu. Eskuragarri egongo gara, laguntza behar badute eskatu dezaten. Distraktoreak kenduko ditugu eta ergonomia baldintza egokiak eskaintzen dituen toki bat egokituko dugu. Haurrak nahi badu, edo eta eskolak eskatzen badigu, haurren lana gainbegiratuko dugu, baina egin dela ziurtatzeko, eta ez ondo egin dela bermatzeko.\nIzan ere, guraso batzuk kexatzen dira eurak ez direla gai sentitzen seme-alabei hainbat lanekin laguntzeko, hizkuntzagatik dela edo edukien konplexutasunagatik dela. Baina gurasook beti lagundu dezakegu ikasten ikasten, ekintza horretan edukiei lotutakoez gain bestelako prozesuek hartzen dute parte eta. Motibazioa sustatu dezakegu eredu izanda. Adibidez, denbora horretan irakurtzen edo bestelako lanak egiten bagaude haien lan ohiturak hobetzen lagundu ditzakegu. Bestalde, ikasle bat frustratzen bada mate buruketa batzuk ezin dituelako ebatzi, aita edo ama laguntza handikoa izan daiteke frustrazio hori kudeatzen ikasteko orduan. Eta lanak amaitzerakoan edo eta lanean aurreikusitako denbora eman ostean beraien ahalegina baloratzen badugu ere autonomia ezartzen laguntzen arituko gara.\nAdituek adierazten duten bezala, familiaren jarrera etxerako lanen inguruan oso garrantzitsua da: ikasleen bizitza akademikoan bultzada ikaragarria eman ahal dio, edo gainditu ezinezko oztopoa bihurtu daiteke. Hau da gertatu ohi dena gure jarrera negatiboa adierazten dugunean: “horrenbesteko etxeko lanak zertarako? Etxean egin behar al dugu haiek klasean egiten ez dutena?” edo “Erro karratuak egiten ikasteak edo historia ikasteak ez du ezertarako balio. Noiz erabili dugu guk hori gure eguneroko bizitzan?”. Horrelako adierazpenak entzuten dituen ikasleak, ia ia automatikoki, klaseko lanen kontrako jarrera garatuko dut, gurasoekiko leiala izan behar du eta.\nOrdea, etxeko lanek eskola eta familia arteko harremana hobetzeko balio dezakete, komunikazio positibo bat sortzen bada. Eta, bestalde, gurasoek seme-alaben ikaskuntza prozesuaren berri izateko ere balio dezakete, beraien ekintzak indartu edo gaitzetsi ahal izateko, edo eta familia aisialdian eskolako edukiekin harremana duten ekintzak planteatzeko.\nBa ahal dago etxekolanei muzin egin eta alternatibaren bat martxan jarri duen hezkuntza zentro edo proiekturik? Funtzionatzen dute?\nOrain arte aipatutako ideiak etxeko lanen inguruko hausnarketan sartu beharreko galderak lantzen ditu. Nire ustez, galdera ez da etxeko lanak bai ala ez, baizik eta hauek zertarako, zenbat eta nola.\nHala ere, badago etxeko lanen erabilgarritasuna zalantzan jartzen dituzten ereduak. Zaila da horrelako formula bat hezkuntza sisteman hedatzea, baina eskola libre edo demokratikoak gure inguruan ugarituz joan dira, eta haien planteamenduak erabat alternatiboak dira. Ikasleek beraien erritmoan ikasten dute, beraien interesei jarraituz. Horrelako eskoletan ez da egoten etxeko lanik, ezta azterketarik ere. Ikasleek proiektuka egiten dute lan, eta horietariko batean sakontzeko gogoa izanez gero lana eraman dezakete etxera; haien aukera da.\nArgi dutena da etxeko lan hauek ez direla derrigorrezkoak. Ez da gainditu ahal izateko bete beharreko baldintza. Eta hala ere, ikasle askok gustura egiten dituzte! Noski, haien lanen onerako da eta.\nHonen adibide bat Nafarroan topatu dezakegu, Iltzarben. Bertan Ur Tanta Eskola dago eta esan bezala, eskola libreen pedagogia jarraitzen dute. Ebaluaketa ere ezberdina da bertan, edukien bereganatzea baino ikasleen interesak, haien buruarekiko harremana eta besteekiko harremana baita ebaluatzen dutena.\nHala ere, eskola hau Haur eta Lehen Hezkuntzako haurrak baino ez ditu hartzen. Horregatik, Bigarren Hezkuntzara bestelako ohiko ikastetxe batean sartzeko prozesua errazteko, aldaketa handia da eta, azken urteetako ikasleek etxerako lan batzuk eraman egiten dituzte “Matemagia” eta “Hitza-dantza” tailerretan (matematika eta hizkuntza).\nKasu horietan ere aukerazkoak dira. Gehiago bidali aurretik lehengoak egin dituen hartzen da kontuan eta hori gogoratzen zaio, zigortu edo lan karga handitu beharrean.\nLuze hitz egin genezake alternatiba hauen inguruan, metodoak, eraginkortasuna, arrakasta… Baina, funtsean, aipatu nahi nuena da ikasleen autonomia sustatzeko etxeko lanak ez direla modu bakarra. Badaudela bestelako pedagogiak, pertsonalizatuagoak, malguagoak. Baina momentu honetan, ohiko ikastetxeetan, beharbada etxeko lanak kentzea baino, nahiko dugu aipatutako baldintzak zaindu, familia eta ikastetxeen arteko elkarlana indartu eta etxeko lanen helburua argi edukitzearekin.\nIruzkin 1 "Etxekolanak onak ala txarrak"\nGRASOAK, Ttiklik, Homeschooling, etxeko lanak eta Uliako lore baratza. – Arrosa\n[…] Koldo Gilsanz Etxeko lanak […]


Irekia Eusko Jaurlaritza - Gobierno Vasco :: Done Jakue Bidearen Lagunen Elkarteen bat egitea\n<iframe src="https://www.irekia.euskadi.eus/eu/embed/videos?flv_video=2010%2F07%2F18%2Funda_camino_santiago%2Ftotal_antonio_rivera_riqueza_patrimonial_eu.flv" width="320" height="210" allowfullscreen></iframe>\nDone Jakue Bidearen Lagunen Elkarteen bat egitea Iturria: Irekia\nEusko Jaurlaritzako hainbat arduradun San Adriango XVI. Erromeriara joan dira 200 ibiltariekin batera\nKulturako sailburuordea Antonio Rivera, San Adriango tunelera joan da, Araba, Bizkaia eta Gipuzkoako Done Jakue Bidearen Lagunen Elkarteek urtero egiten duten elkarraldira.\n"San Adriango XVI. Erromeria" ibilbide historiko eta hautabidezkoa da. Izen bereko tunel hau Gipuzkoa eta Araba elkartzen duen konexio natural bat da. Antonio Riverak esan duenez, "igarobide naturala da, baso eta ondarezko aberastasunez beteta eta merkataritza-bide bezala erabiltzen da Erdi Aroko garaitik".\nKultura sailaren hainbat arduradun eta beste foru- eta toki-erakundeetako hainbat ordezkari ere bertaratu dira ekitaldira. Beste batzuen artean, Ana Izagirre, Basquetour-eko zuzendaria, edota Juan Antonio Zárate, Arabako Biltzar Nagusiko presidentea, egon dira.\n200 lagun inguru elkartu dira "San Adriango XVI. Erromerian" goizeko 10ak inguruan, Arabako eta Gipuzkoako aldeetatik tuneleraino igo ondoren. Arabatik igo direnek Urkillako zundaketatik joan dira, eta gipuzkoarrak, aldiz, Otzaurtetik igo dira.\nHarotik (Errioxa), Lizarratik (Nafarroa) eta Burgostik datozen Bidearen Lagunen Elkarteetako ordezkariak ere hurbildu dira. Senidetze-ekitaldia duela 16 urtetik hona ospatzen da, Santiago egunaren aurreko asteburuan.


Inbertitu erregogorreko ingeniaritzan espezializazioan zerbitzatzeko. Mundu osoko kualifikazio handiko ingeniariek tresna eta teknologia berrienak erabiltzen dituzte zure proiektu erregogorra pertsonalizatzeko hasieratik amaierara. Gure Topower taldea pozik dago zurekin gehiago eztabaidatzen. Bero transferentziaren kalkulua Industria erabiliz ...\nBermatu erregai erregogorreko instalazio segurua eta fidagarria Topowerrek ondo prestatutako eta kualifikatutako gainbegiraleen sare globala du zure estaldura erregogorraren instalazio ezin hobea bermatzeko. Zure beharren arabera, ohiko mantentze-lanetatik hasi eta giltza eskuan dauden proiektuak burutu arte, edozein edo guztiak eman ditzakegu ...\nSuaren aurkako irtenbideak fabrikazio lantegitik zure atarira. Topower logistikako langileak arduratzen dira gure produktuak mundu osoko tokietara bidaltzeaz eta katearen urrats bakoitza kontu handiz kudeatzen dute: ♦ Zure produktuak ISO ziurtagiriaren bidez ekoizten dituen sarea. erref. orokorra ...\nGutxieneko inaktibitatea, produktibitate handiena Topower-ek mundu mailako industriagune garrantzitsuenetan duen esperientziarekin, gure mantentze-metodoak modu naturalean mundu mailakoak dira, zabalak eta zure beharretara egokitu daitezke. Konponketa zerbitzuen zentroan estrategikoki kokatuta gaudenez ...\nErrefraktarioen diseinu bikaina material egokia aukeratzetik hasten da. Esperientzia handiko salmenta ingeniariek zure tokiko merkatua, industria prozesuak eta ekipoetako erreakzio kimikoak sakonki ezagutzen dituzte eta zurekin lan egingo dute sarritan lehian dauden faktoreak optimizatzeko produktu onenak aukeratzeko.\nIrabazi konfiantza: kalitate estandar zorrotzek Topower onena lortu dute errendimendu handiko material erregogorrek ospe handia izan dezaten, eta kalitate kontrolari arreta beti izan da mundu osoko bezero guneetan gure estaldura erregogorren arrakastaren gako nagusia. Kalitate kontrolean ...


Blogbizi, liveblog kontzeptua euskaraz lantzeko produktu bat - +\nBertsozale: bertsoak plazan jarraitzen du, webguneak informatuko zaitu buletinarekin - +\nEurodiputatuari eta Ploneri esker, Europan - +\nDoako bideo-jokoen negozio ereduaz - +\nPantori, merkataritza elektroniko esperientzia interesgarri bat - +\nBertsozale.com webgune berritua (eta Txapelketa Nagusikoa ere bai, bide batez) - +\nGoing Local, Europako Agenda Digitala Bilbon - +\nRuper Detector, zerbitzu publiko bat\nJoan den ostiralean Sustatun albiste bat argitaratu ondoren, batek erantzun zigun "teknologia altuena eta eraginkorrena kulturaren alde" jarri genuela: Ruper Detector aplikazioaz ari gara.\nRuper Detector, zerbitzu publiko bat - +\nXabier de la Maza Betor jardunaldian\nBadakizu Interneten denda bat zabaltzeak nolako lana suposatzen duen? Xabier de la Mazak galdera horri erantzuna emango dio, besteak beste, asteazken honetan zortzigarren Betor topaketan, bere esperientzia oinarri harturik.\nXabier de la Maza Betor jardunaldian - +\nZorionak IXA taldeari, 25 urtetan eman diguzuen guztiagatik - +\nBetor: Kariñoa eta printzipioak, diseinuaren lanaz eta garrantziaz - +\nAna Malagon eta Goio Telletxea Betor jardunaldian hizlari\nSarean proiektu bati ekitean zaindu beharreko lehen pausuez hitz egingo digute Anak eta Goiok etzi. Estrategia, informazioaren arkitektura, erabiltzailearen esperientzia edota diseinua bezalako kontzeptuetaz jardungo dute zazpigarren Betor hitzaldian.\nAna Malagon eta Goio Telletxea Betor jardunaldian hizlari - +\nTwitter burtsara irtengo dela eta... - +\nEuskararen erabilerak behera egin du Twitterren\nOraindik goiz samar da ondorio nabarmenik ateratzeko, baina Twitterreko euskarazko jarduna jarraitzen ari garenetik Umap-en, euskarazko mezuen proportzioak behera egin du etengabe hilero-hilero: %51 zen martxoan, %42 abuztu hasieran.\nEuskararen erabilerak behera egin du Twitterren - +\nSoftware Libre eta Ezagutza Irekiaren Behatokia\nCodeSyntaxen partaidetza duen ESLE elkarteak bultzatutako Software Librea eta Ezagutza Irekiaren Behatoki aintzindaria aurkeztu zen atzo goizean Bilbon. Behatokiaren helburu nagusietarikoa ezagutza irekian lan egiten duten enpresen jarduna jarraitu eta sektorearen egitura, informazio eta erronka estrategikoen inguruko informazioa biltzea da.\nSoftware Libre eta Ezagutza Irekiaren Behatokia - +\nAndroid itzulpen maratoia\nPasa den ostiralean (uztailak 12) Android itzultzeko maratoia prestatu genuen CodeSyntaxen bulegoetan (enpresak horixe egin zuen, bulegoa eskaini; komunitatearen ekimen bat izan da topaketa). Hainbat helburu zituen elkarretaratze horrek: Android itzultzen bukatzea, itzultzen aritu garenek elkar ezagutzea eta itzulpen fitxategiak Librezale.org webgunera migratzea beste batzuen artean.\nAndroid itzulpen maratoia - +\nOpenStreetMap-en oinarritutako akuarela mapak\nOpenStreetMap-en oinarritutako akuarela mapak - +\nTwitter, analitika eta metrikak hainbat ikuspuntutatik - +\nProduktore eta ecommerce kongresuan - +\nPloneren Segurtasun Eguneraketa (20130611) - +\n« Aurreko 20 elementuak Hurrengo 20 elementuak » 1 ... 5 6 7 8 9 10 11 ... 26


Enpresa konkurtso - enpresa ataria gaia konkurtso - Alemaniako abokatu konektatuta. Handiena lege-ataria.\nPorrotaren ez da erraza urrats, guztiak delako duzu inbertitu enpresa bat baino gehiago, besterik gabe, dirua eta denbora, baina, halaber, bihotza odolaHala ere, ez da puntu bat, denbora non porrotaren eskaera eta porrotaren aplikatu behar da. Bat enpresa porrotaren desagerrarazi ahal izango Ondarea enpresaren eta enpresaren etorkizuna ziurtatzeko. Horretarako, lagundu ahal enpresaren konkurtso Korporazio bat transferitu reorganisation edo konkurtso gizabanako, kuota bat auto-enplegua gertaera konkurtso. The Epailearen Federal du orain definitu argi jarraibideak arteko bereizketa hutsa ordainketa botila eta ezintasuna ordaindu. Hau da, normalean bakarrik espezializatu bat abokatu Bidez urteko esperientzia eta lankidetza estuan epaitegi eta konkurtso administratzaileak harri argizaria abokatu, legelari bulego handiena bermatzen du, kalitate-estandarrak laguntza korporazio insolvencies.\nGuztiak konkurtso legea gaiak, bereziki, hala ere, korporazio insolvencies, STEINWACHS Rechtsanwaltskanzlei zure eskubidea eta eskumena harremanetarako pertsona. Ez gara Patronatuko porrotaren, eta aholkatu ahal duzu, beraz, independentea Ez bakarrik delako gure esperientzia, baina, bereziki, delako gure superior networking konkurtso administratzaileak eta azterketa jurisprudentzia dagozkien porrotaren epaitegiak, ezagutzen dugun, dugun bezala errezitatu otoitzak errentagarria zure berariazko prozedura eta bukaera arte legea da, ziur batera.\nArdaztuta Korporazio insolvencies dugu, handiena bermatzeko lege-kalitate-estandarrak. Halaber, kasuan korporazio insolvencies, hain-izeneko araua da aplikatu beharreko konkurtso prozedura. Honek guztiak aplikatzen pertsona juridikoak Arabera enpresak, autonomoak eta autonomoei badira kasuan, konkurtso, hala ere, ezaugarri batzuk. Ondorengo orrietan, eskaini nahi genuke ikuspegi bat buruz oinarrizko printzipioak, Legeak korporazio insolvencies dagozkien enpresa-testuinguruan. Hiru helburu bilatzen konkurtso prozedura: lehenengo eta behin, metodo erabiltzen da bota osoan gainerako ondasun gertaera konkurtso edo gehiago-Zorpetze, eta asetzeko egindako diru-sarrera guztiak hartzekodun berdin, beraz ratioa beren erreklamazioak, (ordainketa-tasa). Kideak, administrazio Kontseilua eta Zuzendari nagusia kapital-lotuta enpresak eskubidea eta betebeharra eskatzeko inaugurazio konkurtso prozedura. Betebeharra bezain laster gorputza zientifikoa Ordezkariak jakitun dira edo, hori konkurtso gertatu da. Legez, izan behar da kontuan kasuan, banakako enpresaburu diren pertsona natural, eta, hala ere, ekintzaile eta ez kontsumitzaile. Orain, zer gertatzen den legez, gertaera konkurtso eta berregituratzeko ekintzailea eta zer tresnak dira eskuragarri kontratistak. Gure aholkularitza ekintzaile aurretik eta zehar konkurtso prozedura: bat Bada, enpresariaren eta porrotaren saihestezina da, prestatu behar duzu. Gure konkurtso aholkulari, aurkituko duzu informazio zabala garrantzitsuena gai konkurtso legea eta konkurtso prozedura.


Sekretuaren zaporea - Librería Carmen\nGorka etxeko lorategian aurreko eskaileretan jarrita dago. Igande goiza da. Inguruan ez da txintik entzuten. Gorkak ez dauka ezer egiteko. Gabonak dira eta oporretan dago. Bart elurra egin du, aurreko lau egunetan bezalaxe. Eta lorategia, jada, ez da lorategia.\nAtzorako geratu dena


Orozkokoa - Ahotsak.eus\nEuskalkiaren ezaugarriak (Mendebalekoa - Bizkaiera)\n-a batez amaitzen diren hitzei mugatzailea gehitzen zaienean a + a > -ea (> -ia, -ie, -i, e) bilakaera gertatzen da.\ntxistukari sail biak zeharo berdinduta daude; ondorioz txistukari bi besterik ez dira ahoskatzen: <s> eta <tz>.\nr, l eta n ondoren <s> ahoskatzen da hitzak batzerakoan: juan san, il san...\nAzpieuskalkiaren ezaugarriak (Sartaldekoa (M))\nu eta i ondorengo a>e bilakaera indartsuagoa da Sartaldean: lagun bet, sartu de...\nSartaldeko hizkera gehienetan partizipioetako -i galtzeko joera dago: ikus dot, ekar doste...\nSartalde gehienean ez dira betetzen o + a, e, o > u eta e + a, e, o > i bilakaerak. Eta, era berean, / i + a, e, o/ artean ere ez da epentesirik sartzen: astoa, lorea, mendie.\nSartaldean ez da -i- sartzen eroan-en eta joan-en adizkietan, Sortaldean ez bezala: noa, doa, daroe...\ngeuza eta geur erako formak (-au->-eu-) ohikoak dira Sartaldean.\n*j-ren ahoskerari dagokionez, <y> tankerakoak egiten dira Sartaldean, eta ez Sortalde gehienean egiten diren <j> tankerakoak.\nHizkeraren ezaugarriak (Orozkokoa)\nSoziatiboko atzizki berezia dago mendebal gehienean: -gaz singularrean, eta -kaz pluralean.\nHurbiltze adlatiboko atzizki berezia dago mendebalean: -rantza sartaldean, eta -rutz sortaldean.\nHirugarren graduko erakuslea ha da, ez hura.\nErro bereko erakusleak erabiltzen dira singularrean eta pluralean. Azentuak bereizten ditu hizkera batzuetan. Esaterako: honétan (sg.) / hónetan (pl.).\nErakusleak eta erakusleetan oinarritutako adberbioak indartu nahi direnean, izenaren ezker eta eskuin ipintzen dira: hori etxiori, hau pastelau.\nEdonor / edozer egiturako sail osoa dago mendebal gehienean.\nZer edo zer egiturako sail osoa dago mendebal gehienean. Aldaera laburtuak erabiltzen dira ahozko jardunean: zeozer, noixonoix, nunonun...\nNeuk tankerako izenordain indartuak bakarrik erabiltzen dira.\nErdal -(c)ión amaiera -(z)iño bilakatu da: habitaziño, kalefaziño...\n-txo / -txu txikigarria da aukera bakarra; ez dago -xe atzizkirik.\n*Edun-en erroa -o- edo -au- da, adizkien arabera. Iraganaldiko batzuetan -eu- ere bai: dot, dau, baleu.\nNor-Nori-Nork saileko erroa *eutsi da: detsat, gentsan.\nAditz iragankorren ahaleran, aginteran eta subjuntiboan *egin erroa erabiltzen da: deigun.\nNor-Nori saileko adizkietan j- tankerako ebakerak daude. Horrekin batera, ez + j- batzerakoan<tx>ahoskatzen da: etxako.\nNor-Nori saileko iraganaldia oraina + n bidez osatzen da: jatan, jakon.\nIraganaldiko hirugarren pertsonetan Ø ezaugarria dago mendebaleko hizkera gehienetan: ekarren, ekixen...\nAditzetako pluralgile (ia) bakarra -z da: jakoz, geinkez.\n*Edun-en hitanoko adizkietan j- tankerako ebakerak daude: juat, jok, jittuat.\nGaztelaniatik mailegatutako partizipioetan -ado> -au gertatu da, eta -ido > -idu: apartau, entretenidu.\nAditz izenak osatzeko aukera zabala dago: -ten (ekarten), -etan (kantetan), -tuten (defendiruten), -ketan (bigunketan), -tzean (sartzean).\nIragankorrak dira igo(n) eta urten aditzak.\nEz da erabiltzen ari izan orokorra; ibili, egon eta jardun dira ordezkoak.\nSoziatiboko atzizkiak -gaz (sg.) eta -kaz(pl.) dira Sartaldean. Sortaldean, berriz, lehian dira -kin eta -(g)az .\nHurbiltze adlatiboan -rantza atzizkia erabiltzen da.\nSartaldean, ablatiboko -(eta)ti aldaera gorde da.\nAdizki txikigarria -txu da Sartaldean, eta ez Sortaldeko -txo: apurtxu (bet), berotxu...\nMotibatibo eta helburu esaldietan -t(z)earren dago aukeran.\nEsaldi kontzesiboetan arren gorde da.\nEsaldi osagarrietan -(e)na atzizkia erabiltzen da aditz eta predikatu jakin batzuekin.\nDenbora esaldietan, partizipioa + keran egitura dago Bizkaia gehienean aukeran.\nAditz izenak, mugimentuzko aditzen osagarri direnean, eta norabidea edo helburua adierazten dutenean, inesiboan (-t(z)en) erabiltzen dira mendebal gehienean (eta ez adlatiboa, -t(z)era).\nAla eta edo hautakariak bereizten dira.\nBi zenbatzailea izenaren eskuinetara ezartzen da.\nOrobatasuneko zein eta nahiz partikulak erabiltzen dira.\nAldaerei dagokienez, beste askoren artean, honako hauek aipa daitezke: aizta, ardau, arkondara / alkondara, aurki, azur, baltz, barik, barre, burdi, burdiña, emon, eskutur, ete, etzun, gaztai, gitxi, guzur, inuntz / iruntz tankerakoak, iruntsi, guntzurrun tankerakoak, ke(re)ixa, kirten, kipula, lebatz, mailluki, mamiñ, matrailla, mustur, narru, nasai, parkatu, pekatu, solo, suiñ, sur, txixa...\nLexikoari dagokionez, hainbat adibide sar daitezke multzo honetan. Hona hemen batzuk: martitzen, zemendi, marti, abade, abarketa, adur, aitita eta amama, amaitu, amatau, aratoste, batu, begitandu, berakatz, berba, eroan, ganora,gatzato, gura, ira, izara, izeko, jaramon, kerizpe, korta, odoloste, okaran, olgau, orri, ortu, osatu, ostantzean / ostian, oste, ostu, otzara, pernil, tzarto, udagoen, ugar, ugazaba, zil, zoro...\nSartaldeko aldaerak: akar ('aker'), hamaka ('hamaika'), amoztu ('moztu'), anaje ('anaia'), baie ('baina'), bere ('ere'), burrine ('burdina'), eskoi ('eskuin'), etze ('etxe'), gane ('gain'), garri ('gerri'), geitu ('deitu'), iñurri ('inurri'), jantza ('dantza'), txiker ('txiki'), uger ('igari'), uzen ('izen')...\nSartaldeko lexikoa: abazuza / inetazi / kazkaragar ('txingor'), aitixe ('aitaginarreba'), arean ('zerbait'), arrakada ('belarritakoa'), arrankari ('amuarrain'), artez ('zuzen'), asago ('urrun'), atoan ('berehala'), beilegi ('horia'), belu ('berandu'), ebatzi ('erabaki'), erdu ('zatoz'), garnu ('pixa'), jagon ('zaindu'), jazo ('gertatu'), justuri / inizitu ('tximista'), kirikolatza ('kirikino'), koiu ('hartu'), lei ('izotza'), lotu ('geratu'), motz ('itsusi'), opetzi ('eskaini'), ostondu ('ezkutatu'), sute ('ezkaratz, sukalde'), zenbagure ('asko')...\nOrozko haraneko kondaira mitikoak. Bilduma eta azterketa\nOrozkoko etno-ipuin batzuk\nBarrutia Etxebarria, Eneko


Hemen da B-Venture, startup-entzako aukera onena — LABORAL Kutxa\n23 iraila, 2019 | argitaratuta LABORAL Kutxa\nBeste urte batez, ekintzailetzaren, berrikuntzaren, finantzaketaren, startup-en eta iparraldeko zonako enpresa berrien ekitaldirik handienean parte hartuko dugu; hau da, B-Venture 2019. Biltzarra urriaren 29an eta 30ean izango da Euskalduna Jauregian, eta oraindik baduzu bertara joateko aukera.\nEdizio berri honetan, programa zabala izango da; hain zuzen ere, hitzaldiak, mahai-inguruak eta proiektuen aurkezpenak. Guk horietan modu aktiboan esku hartzen dugu gure Gaztenpresa Fundazioaren bitartez, Euskal Autonomia Erkidegoan eta Nafarroan enpresak sortuaz enplegua sustatzen daramatzagun urte hauetako guztietako esperientzia eskainiaz.\nInma Ramos LABORAL Kutxako Gaztenpresa Fundazioaren zuzendaria da, eta mahai-inguru batean hartuko du parte Deustuko Unibertsitateko Garbiñe Henry-rekin eta Easo Ventures SCR-ko Pedro Muñoz-Barojarekin batera. “Ekosistema ekintzailearen eta aukeren” inguruko ikuspegia azalduko dute asteartean, eguerdi aldera.\nHalaber, ekitaldian leku bat egongo da bilerak eta networking saioak egiteko, eta horietan berrikuntzaz, ekintzailetzaz, finantzaketaz eta ideiez arituko gara. Horrekin guztiarekin batera, tailer praktikoak ere egingo dira, profilak sortu, premiak eta eskaintzak zehaztu nahiz parte-hartzaile eta inbertsiogile ezberdinekin eta arrisku-kapitaleko funtsekin bilerak kudeatu ahal izateko.\nEta zure proiektuaren, negozio-ideiaren edo dena delakoaren inguruan galderaren bat egin nahi badiguzu, hallean jarriko dugun Gaztenpresa standera gertura zaitezke. Dagoeneko 5.300 enpresak jaso dute gure babesa, eta poz-pozik artatuko zaitugu.\nAprobetxatu aukera hau eta apuntatu oraintxe bertan. Zure sarrera hemen eros dezakezu. Plazak mugatuak dira.


Abertzaleak gara, ez dugu gordeko,\nHorren alde gara gu beti xutituko.\nBerma, abertzaleak, Euskadiren alde:\nEuskal-Herria ez utz laguntzarik gabe !\nEta partikulazki euskal gazteriak ?\nHerrian bizitzeko lantegi berriak !\nNork ditu eraikiko, ez bada Herriak ?\nHorri buruz baturik gaitezen abia,


IAT zentro gehiago zabalduko dituzte Gipuzkoan eta Bizkaian | Gizartea | Berria\nNoiz sortua: 2019-05-02 16:26:12\nIAT zentro gehiago zabalduko dituzte Gipuzkoan eta Bizkaian\nBeasainen, Zarautzen, Sopelan eta Zallan zabalduko dituzte IAT gune berriak. Jaurlaritzak iragarri du informazio espedientea zabalduko diela Irun eta Urnietako zentroei.\nUrnietako IAT zentroa, artxiboko argazki batean. / Idoia Zabaleta/Foku\nAzken hilabeteetan, IAT ibilgailuen azterketa teknikorako guneetan arazoak izan dira ordua hartzeko. Gipuzkoan, Urnieta eta Irungo zentroetan, hainbat hilabeteko tartearekin ematen dituzte orduak. Horrek jende askok Nafarroara jotzea eragin du, eta han ere ilara luzeak sortu dira. Horiek hala, neurriak iragarri ditu Jaurlaritzak.\nBerehalako neurriak hartuko dituzte Gipuzkoan eta Araban. Laugarren lerro bat zabalduko dute Bergarako IAT gunean, Urnieta eta Irungo zentroetatik datorren ezohiko lan kargari erantzuteko. Zarautzen, berriz, hiru lerroko behin-behineko gune bat zabalduko dute, aurrerago behin betikoa izango dena. Gasteizen ere lau lerrotik seira igaroko dira Jundizko industrialdean dagoen gunean.\nHorretaz gain, zentro bat zabalduko dute Beasainen, Gipuzkoan, eta bi Bizkaian, Zallan eta Sopelan. Azken horiek abian jartzeko denbora gehiago beharko dutela ohartarazi dute Jaurlaritzako iturriek.\nIrun eta Urnietako zentroen inguruko ikerketa ere zabalduko du Jaurlaritzak. Javier Zarrionaindia Eusko Jaurlaritzako Industria sailburuordeak onartu du ibilgailuen azterketak egiteko araudia Europa osoan zorroztu dela, baina nabarmendu du ez dela ulergarria azterketa bera egiteko Bergaran hamar minutu behar izatea eta Irunen eta Urnietan 18 edo 20.\nZarrionaindiak iritzi dio ez dagoela denbora gehigarri hori justifikatzen duen arrazoirik. "Urnietako eta Irungo jardueraren beherakada 2018ko maiatzean hasi zen nabaritzen, baina are handiagoa izan da azarotik aurrera".


Santamasetan eta Gabonetan, dotore-dotore - Arrasate - Goiena.eus\nSantamasetan eta Gabonetan, dotore-dotore\nMaialen Gonzalez 2010-12-23 13:00\nAskok eta askok baserritar jantziak armairutik aterako dituzte. Urterik urte baserritar janzteko ohiturak gorabeherak izaten dituen arren, ohikoa da herritarrak jantziekin kalean ikustea. Jarrain dituzue eredu eder batzuk.\nUmeak dira janzteko ilusio handien izaten dutenak, baina helduen artean bada ohitura ere. Gaurko herri bazkarian, esaterako, oso gutxi izango dira baserritar jantzita ez daudenak.\nEstilo aldaketa nabarmena\nUrtetan baserritar jantzien estiloa nabarmen aldatu da. Gehienbat, emakumeena. Motibo sinpleak erabiltzetik, askotariko kolore eta formak dituzten jantziak geroz eta ugariagoak dira.\nBordatuak ere garrantzitsuak dira emakumeen basterritar jantzietan. Amantalean, azpiko gonean eta pololoetan edota zapietan ohikoak dira bordatuak, eta estilo eta liraintasun berezia ematen diote jantziari.\nGizonezkoen jantziek ez dute aldaketa nabarmenik izan, baina geroz eta gehiago dira jantzi berezia soinean eraman nahi dutenak. Izan ere, jai bereziak dira santamasak herritarrentzat eta soinean jantzi berezi bat eramateak ere badu bere xarma.\nItxurak zaintzea ere eskertzekoa izaten da jaiak heltzerakoan. Izan ere, baserritar jantziak hainbat atal ditu eta askotan, denak behar bezala eramatea ez da samurra izaten: eguraldi txarraren ondorioz abarkak janztea ez da batere erosoa edota buruko zapia egun osoan eramateak nekatu ere egiten gaitu.\nTxikitxu-Arrostaitzeko sei kide prest agertu dira euren jantziak erakusteko. Talde guztiarekin batera, Santamas egunean dantzaldia eskainiko dute. Goizean txerri-dantza eta arratsaldean, berriz, txerri-dantza eta larrain-dantza. Horiek guztiak, Arrasateko Herriko Plazan. Herri bazkarian, gainera, dantzaldia baino lehen ere dantza saioa eskaintzen dute urtero.\nEneko Arana dugu gizonezko bakarra eta hark Debako jostun batek egindako jantzia darama soinean. Bestalde, sei neska ditugu: Leire Murillo, Alaitz Martinez, Oihana Gonzalez, Nekane Gardoki, Ainhoa Nafarrate eta Irati Gallastegi. Jantzi bakoitza bere istorioarekin. Jantzi bereziak egun berezi baterako.\nKolore beltza eta urdina. Duela bi urte erosi zuen Eneko Aranak soinean daraman baserritar jantzia. Debako jostun batek egina, XIX. mendeko argazki batetik ateratako diseinua da. Irati Gallastegik ere kolore urdina eta beltza aukeratu ditu baserritar janzteko.\nKoloreak eta loreak. Oihana Gonzalez arrasatearraren jantzia ere Debako jostunak egina da. Kolore urdina nabarmen, berdea ere aukeratu du baserritar jantzirako eta loreak ez dira falta, gonan, amantalean eta lepoko zapian.\nAlaitasuna soinean. Irunen erositako oihalak dira Nekane Gardokirenak. Gona Orion egin zioten eta alkandora, berriz, Zarauzko jostun baten obra izan zen. Azkenik, bordatua, Aramaion egina. Kolore morea amantalean eta lepoko zapian, gona marraz josia eta buruko zapian, berriz, loreak nagusi. Morearekin batera, kolore berdeek alaitzen dute jantzia.\nZapi mota ugari. Kolore bakarrekoak, loredunak, ilunak, argiak... Zapi mota ugari ikus daitezke. Soineko biziak zapi arrunt bat lagun izan dezakeen bitartean, badira loreak eta kolore biziak dituzten zapiak ere. Nork bere gustuen arabera, buruan zapia eramateak baserritar jantzita are dotoreago eta prestuago egoten laguntzen du askotan.\nKolore apalak eta biziak. Hainbat elementu tartekatzen ditu Ainhoa Nafarrate arrasatearraren baserritar jantziak. Buruko zapian loreak nagusi, amantal morea alkandora grisarekin konbinatzen du eta gonak ere kolore ugari nahasten ditu.


Legezko Abisua | LIFE INTEMARES\nWebgune hau BIODIVERSITY FOUNDATION da\nEgoitza soziala: Peñuelas kalea, 10 (garaje sarbidea), 28005 - Madril.\nHelbide elektronikoa: web@fundacion-biodiversidad.es\nTelefonoa: (+34) 91.121.09.20\nFaxa: (+34) 91.121.09.39\nIngurumen Ministerioko Fundazioen Erregistroan erregistratuta dago 280001 zenbakiarekin.\n2.- Web orri hau erabiltzeak Erabiltzaile baldintza egiten duenari egozten dio eta Lege Ohar honetan jasotako baldintza guztiak onartzea dakar. Erabiltzaileak baldintza hauek irakurri behar ditu Webgune honetara sartzen den bakoitzean, hemendik aurrera alda baitaitezke. Webgune honetako zenbait alderdi, berezitasuna dela eta, Lege Ohar hau ordezkatu, osatu edo aldatu dezaketen baldintza edo arau jakin batzuen mende egon daitezke, beraz, haiek erabili edo atzitzen dituen Erabiltzaileak ere onartu beharko ditu.\n3.- Webgune honetako eduki guztiak (testuak, argazkiak, grafikoak, irudiak, teknologia, softwarea, estekak, ikus-entzunezko edo soinu edukiak, diseinu grafikoa, iturburu kodea, etab.), Baita marka komertzialak eta bestelako zeinu bereizgarriak ere. FUNDACIÓN BIODIVERSIDAD edo hirugarrenek, Erabiltzaileak ez du horien gaineko eskubiderik eskuratzen Webgune hau soilik erabiltzeagatik.\nErabiltzaileak ez du honako hau egiten: a) erreproduzitzea, kopiatzea, banatzea, hirugarrenen eskura jartzea, webgune honetako edukiak publikoki komunikatzea, eraldatzea edo aldatzea, legeak aurreikusten dituen edo FUNDACIÓN BIODIVERSIDADek edo berariaz baimendutako kasuetan izan ezik. eskubide horien titularra; b) softwarea, irudiak, bideoak edo webgune honetan dauden datu baseak modu pribatuan erreproduzitu edo kopiatu, baita publikoki komunikatu edo hirugarrenen eskura jarri ere, horrek erreproduzitzea dakarrenean; c) webgune honetako edukiak atera edo berrerabili.\n4.- Bere web orrialdeetatik Web honetarako estekak sartu nahi dituen Erabiltzailea baldintza hauek betetzera derrigortuta egongo da: a) estekak hasierako orrialdera soilik estekatuko du, ezingo du inolaz ere erreproduzitu; b) Ezin izango dira Web inguratzen duten edo Interneteko helbide desberdinen bidez edo web horretatik kanpoko edukiarekin batera ikusi ahal izateko moduko markoak edo fotogramak ezarri, Erabiltzaileen inguruan akatsak edo nahasteak sortzen dituzten edo sor ditzakeen moduan. zerbitzuaren jatorria edo haren edukia, konparazio edo imitazio desegokiaren ekintza dakar, FUNDACIÓN BIODIVERSIDADen ospea, marka eta prestigioa aprobetxatzeko balio du edo legeak debekatzen duen beste edozein modutan egiten da; c) Esteka egiten duen orrialdetik ezin da BIODIBERTSITATE FUNDAZIOARI buruz edo bere produktu eta zerbitzuen kalitateari buruzko adierazpen faltsurik edo zehaztugaberik egin; d) Igorleak ezin du FUNDACIÓN BIODIVERSIDADen marka komertziala edo beste edozein zeinu bereizgarri erabili bere webgunean, legeak baimendutako kasuetan edo FUNDACIÓN BIODIVERSIDADek espresuki baimendutako kasuetan izan ezik; e) Esteka ezartzen duen orrialdeak indarrean dagoen legeria errespetatu behar du eta FUNDAZIO BIODIVERSIDADek onartzen edo onartzen duen ideia faltsua sortzen edo sor dezaketen legez kanpokoak, kaltegarriak, moralaren eta ohitura onen aurkakoak, eduki ezin ditu lotu. , igorlearen ideiak, agerpenak edo ekintzak edo FUNDACIÓN BIODIVERSIDADek burututako jarduerari dagokionez desegokiak direnak, esteka ezartzen den Web orriko edukiak eta gai orokorra kontuan hartuta.\n5.- BIODIVERSIDAD FUNDAZIOA ez da webgune honetan programa kaltegarririk edo ordenagailuko beste elementu kaltegarririk ez dagoela kontrolatzearen erantzule. Erabiltzailearen ardura da, edozein kasutan, elementu horiek detektatzeko eta desinfektatzeko tresna egokiak edukitzea. Horrekin bat etorriz, FUNDACIÓN BIODIVERSIDAD ez da webgune honetara sartzean ordenagailu ekipoetan eragindako kalteen erantzule. Era berean, FUNDACIÓN BIODIVERSIDAD ez da Erabiltzaileei eragindako kalteen erantzule izango, webgune honetako zerbitzua eteten duten telekomunikazio sareetako hutsegite edo deskonexioen ondorioz sortzen diren kalteak direla eta.\n6.- Webgune honek Erabiltzaileari Interneteko beste orrialde batzuetan sartzeko baimena ematen dioten estekak izan ditzake. Kasu horietan, BIODIVERSIDAD FUNDAZIOA esteken bidez eskaintzen diren edukien eta zerbitzuen erantzule izango da haien legez kanpokoa dela jakin bezain laster eta arduraz desaktibatu ez dituenean. Erabiltzaile batek legez kanpoko edo desegokia den edukiarekin lotura dagoela uste badu, BIODIBERTSITATE FUNDAZIOARI adierazi ahal izango dio, horrek esan nahi du, beraz, dagokion esteka erretiratzera behartuta dagoela. BIODIVERSIDAD FUNDAZIOAK ez ditu esteken edukiak eta zerbitzuak ezagutzen beti eta, beraz, ez da kalitate faltagatik, zaharkiturik eza, ez egotearen ondoriozko kalteen erabilgarritasuna, akatsa, ezertarako balio ez duena edo legez kanpokoa eta ez da erantzule egiten egindako adierazpenen edo hauen bidez emandako edukien edo zerbitzuen aurrean, baldin eta zerbitzu horiek eskaintzearen erantzule zuzena ez bada.\n7.- Erabiltzaileak konpromisoa hartzen du Webgune hau zuzen erabiltzeko Legearen arabera, Lege Ohar honen bidez eta, hala badagokio, aplika daitezkeen gainerako baldintza, araudi eta argibideekin. Erabiltzailea FUNDACIÓN BIODIVERSIDADekiko eta hirugarrenekiko erantzukizuna izango du betebehar horiek ez betetzeagatik sor daitezkeen kalteengatik.\n8.- Lege Ohar hau Espainiako legediak arautzen du erabat. Lege Ohar honen interpretazioarekin edo aplikazioarekin lotutako edozein gatazka konpontzeko, Erabiltzailea espresuki Madrilgo (Espainia) auzitegien jurisdikzioaren mende dago.


Maria Jose Ribot 'La Ribot': «Narrazioak dantza garaikidearen aukera asko zapuztu ditu» | Kultura | Berria\nMaria Jose Ribot 'La Ribot'. Dantzaria eta koreografoa\n«Narrazioak dantza garaikidearen aukera asko zapuztu ditu»\nDantzaren interpretazio berritzailea egiteagatik da ezaguna La Ribot. Artearen diziplina anitz uztartzen ditu, eta dantza arte garaikide gisa aldarrikatzen du. Haren obrekin «mugei bultza egitea» du xede.\nArtearen diziplina anitz elkartuz, dantza garaikidea ulertzeko modua irauli duen dantzari eta koreografoa da Maria Jose Ribot La Ribot (Madril, 1962). Ballet klasikoa, dantza modernoa eta garaikidea ikasi zituen. 1995ean, Londresera joan zen, eta ondoren, Genevara (Suitza). 2000. urtean, Espainiako Dantza Sari Nazionala jaso zuen. Haren lanik esanguratsuena Piezas distinguidas da: 1993tik garatuz joan den atalkako proiektua. Gaur egun, ikuskizunak, filmak eta instalazioak egiten ditu, eta Genevako Unibertsitatean eskolak eman. Iruñean izan da, Mathilde Monnierekin sortutako Gustavia lana aurkezten.\nHamar urte igaro dira Gustavia estreinatu zenutenetik. Nola sortu zenuten?\n1980ko hamarkadatik ezagutzen genuen elkar, eta bagenuen batak bestearen lanaren berri. Zerbait sortu nahi genuen elkarrekin, baina zaila zen agendak bateratzea. Azkenean, 2007an, esan genuen: edo orain edo inoiz ez, eta egin genuen. Mathildek pailazoa lantzea proposatu zidan, eta horrek harritu ninduen, nire lanean umorea egon arren, inoiz ez nuelako komikotasuna gaitzat hartu. Baina segituan jarri ginen lanean.\nObran hainbat genero nahastu dituzue: pailazoa, antzerkia, dantza...\nPieza oso komikoa eta, aldi berean, oso tragikoa da. Guk burleskoa deitu diogu. Piezan zine mutuaren objektu asko daude: ohola, inbutua buruan, erortzen diren besaulkiak... Baina Gustavia-n dena ilunagoa da; adibidez, ohola hilkutxa bihurtzen da. Gainera, gu behin eta berriro erortzen gara; fisikoki oso ezegonkorra da, eta burleskoa ere bai. Bestalde, ez da klasikoa, baina gure bizitzan egin dugun lanik klasikoena da.\nEmakumeak bere rola bete dezan jasotzen dituen exijentziak kritikatzen dira Gustavia-n?\nBai, obraren komikotasuna krudela, azidoa eta kritikoa da, eta emakumeari lotutako gaiak zalantzan jartzen ditu. Hala ere, nire lan guztiak dira feministak, ni feminista naizelako, bizitzaren arlo guztietan. Beti jartzen dut zalantzan emakumea, emakumearen gorputza, haren odola, harenganako indarkeria, haren boterea edo botere gabezia, haren gizarte maila eta posizio politikoa... Feminismoak jorratzen dituen gaiak.\nDantza beste diziplina batzuekin nahasten duzu. Artisten jokabide naturala dela uste duzu?\nBai. Diziplinak oso modu zorrotzean banatu ohi dira, baina hori ekonomikoa, instituzionala edo akademikoa da; ia inoiz ez dator artistengandik. Artistok gai gara diziplinarik gabekoak edo diziplinartekoak izateko. Niri naturala iruditzen zait gauza bera diziplina ezberdinetatik irakurri ahal izatea. Niri, bat-batean, zerbait interesatzen bazait, hori ikertzen hasten naiz, eta beste diziplina batzuek emango ez zizkidaten gauza asko topatzen ditut horretan. Aske sentitzen naiz hori egiteko. Bilatzen dut, beti nabil bilatzen.\nZure lanetan beti dago probokatzeko eta mugak ukitzeko saiakera. Zein da zure helburua?\nBegiradaren mugak bilatzen ditut: nola begiratzen diogun arte garaikideari, dantza garaikideari, emakumearen edo gizonaren gorputzari, bazterreko pertsonei... Beti bilatzen dut fikzio hori, begirada ezberdinen arteko tentsioa. Mugei bultza egin behar diegula uste dut, geure buruari une oro jartzen dizkiogulako mugak, baina ez daude horrenbeste.\nZure lana performance gisa sailkatu ohi da, baina zuri ez zaizu hitz hori gustatzen. Zergatik?\nEmakume bat biluzik eta zapata takoidunekin ikusten dugunean, zuzenean esaten dugu performancea dela. Baina, nire ustez, ez da performancea, dantza garaikidearen eboluzio bat baizik. Musikaren erritmora doazen mugimendu perfektuak ez badaude ere, ez dio dantza izateari uzten; dantza ez baita soilik hori, milaka erara egin daiteke, eta milaka interpretazio izan ditzake. Inklusioarekin du zerikusia: dantza arte garaikide bat da, eta nik horren barruan sartu nahi dut, eta ez alderantziz. Hori dela eta, ez dut nahi ni performance egile deitzea; dantzatik nator, dantzaria naiz, performance egilea baino askoz lehenago.\nZure ibilbidean egin duzun proiekturik garrantzitsuenetakoa Piezas distinguidas da. Zein helbururekin sortu zenuen?\n1990eko hamarkada zen, eta arrazoi asko zeuden halako proiektu bat sortzeko. Nagusiki, dantzaren narratiba zalantzan jartzeko egin nuen. Izan ere, iruditzen zitzaidan narrazioak dantzaren aukera garaikide asko zapuztu zituela, eta nik ez nuen hori egin nahi, inondik inora. Zatiketa asko interesatzen zitzaidan. Bestalde, laburtasunaren gaia ere badago Piezas distinguidas lanean: zer da laburtasuna? Zer da denbora laburra? Zer da olerki bat?\nNola aldatu da obra hori hasieratik gaur arte?\n1990eko hamarkadatik aurrera dantza asko aldatu zen; gure belaunaldiak asko aldatu baitzuen. Ondorioz, nire lana ere ezberdina da. Hasieran, Piezas distinguidas-en nik bakarrik parte hartzen nuen, piezak bereiziak ziren, ez zuten gidoirik; heterogeneoak eta heteroklitoak ziren. Hortik abiatuz, obra asko aldatu da. Lanaren esentzia, energia eta lengoaia berdinak dira, baita zalantzan jartzen diren gauzak ere. Baina formak, baliabideak eta mundua ikusteko moduak aldatu dira. Nik neuk geroz eta hobeto ulertzen dut nire lana; hortaz, orain indartsuagoa eta helduagoa da.\nEhun pieza sortzeko helburua ezarri zenion zeure buruari. Asmo hori duzu oraindik?\nBai, helburu hori dut oraindik, baina proiektuak erritmo bat du, eta erritmo hori inposatzen dit: 27 urtetan piezen erdia egin ditut; beraz, agian ez dut proiektua amaituko. Baina hori ere oso ona da, bizitzak ez baitigu gauzak egiteko denborarik ematen, eta horrek, ideia gisa, zoratzen nau.\nNola da obra bat zure bizitza osoan garatzeko esperientzia?\nGidatzen nauen bizkarrezur bat da; ni neu naiz, eta proiektua nirekin aldatuz doa. Eta lan horren ondoan doazen beste lan guztiak haren lengoaia eta begirada partekatzen dituzte.\nZure ibilbide gehiena atzerrian egin duzu. Zergatik joan zinen?\n1990eko hamarkadan dantzak oso babes txikia zuen Espainian, prozesu handiekin lotuta zegoen. Guk ezin genuen horrela lan egin, gauza txikiagoak behar genituen; horregatik atzerrira joatea erabaki nuen. Orain, Suitzan bizi naiz, eta han babes handia dut.\nNola ikusten duzu dantzaren egoera gaur egun?\nZoritxarrez, ikusten dut artista izatea oso zaila dela oraindik ere. Ez dago artea bultzatzeko borondate politikorik. Euskal Herrian eta Katalunian gauzak hobeto egiteko saiakerak egon dira, baina, halere, ez da erraza. Estatuek zailtasunak dituzten arteak bultzatu behar dituzte, eta arte eszenikoak konplikatuak dira.\nAurrera begira, zein egitasmo dituzu buruan?\nHamaika proiektu ditut. Iragan astean bat aurkeztu nuen, zoragarria: Happy Island deitzen da, eta Madeiran [Portugal] egin dut, dantza inklusiboko konpainia batekin. Oso lan polita izan da, eta beharrezkoa, bazterturik dagoen oro interesgarria delako, eta bultzada eman behar zaiolako.


Vitoria-Gasteizko Udalaren web-orria - Nire eskubideak herritar gisa - Elkartzeko eskubidea\nNire eskubideak herritar gisa - Elkartzeko eskubidea\nElkartegintza, eskubide konstituzionala izateaz gain, herritarrek euren udalerriarekiko konpromisoa adierazteko modu kolektiboetako bat da. Halaber, elkartegintzaren adierazpenen artean, boluntariotza konprometituenetako eta eraldatzaileenetako bat da.\nElkartegintza (*) sustatzeko eta elkarteen jardueren garapena bermatzeko, Vitoria-Gasteizko Udalak honako hauekin elkarlanean aritzen da, Herritarrek parte hartzeko Udal Zerbitzuan bitartez:\nErakundeak kudeatzeko aholkularitzan.\nJarduerak gauzatzeko edonolako baliabideak ematean\nGazteak herritarren parte-hartzean sentsibilizatzea\nUdalak hainbat baliabide eskaintzen die elkarteei. Baliabide horiek lortzeko, Hiriko Erakundeen Udal Erregistroan inskribatuak egotea ezinbestekoa da.\nHerritarren Parte-Hartzearen Zerbitzuak, era berean, elkarte-etxeak Gasteizko kolektiboen eskueran uzten ditu; egoitza soziala ezartzeko lekua behar duten erakundeei zuzenduak daude batik bat elkarteen etxeak.\n(*)Vitoria-Gasteizko Udaleko Herritarren parte-hartzearen araudiko 46. artikulutik 56. artikulura.


Osasun arloko boluntarioek jaurtiko dute 2019ko Andre Maria Zuriaren txupinazoa\nOsasun arloko hiru langile boluntariok jaurtiko dute Gasteizko jaietako txupinazoa\nAzken eguneratzea: 2019/07/22 15:04 (UTC+2)\nImanol Vegak, Adela Fonsecak eta Francisco Granadosek baliabiderik ez duten pertsonei ebakuntzak egin eta material ortopedikoa eskaintzen diete Bolibian eta Beninen.\nKepa Sojo izango da Andre Maria Zuriaren jaietako pregoilaria\nGasteizko jaien 2019ko egitaraua\nIndarkeria matxistaren prebentzioa bultzatuko du Gasteizko Udalak jaietan\nOsasun langile boluntarioek botako dute txupinazoa Andre Maria Zuriaren jaietan\nGorka Urtaran Gasteizko alkateak iragarri du 2019ko Andre Maria Zuriaren jaietako txupinazoa Imanol Vega traumatologoak, Adela Fonseca erizain eta ebakuntza gelako instrumentistak eta Francisco Granados ortopedistak botako dutela abuztuaren 4an, 18:00etan. Bolivian eta Beninen, arazo larriak dituzten eta baliabiderik ez duten biztanleei urtero ematen diete arreta hiru mediku horiek.\nUrtaranek azaldu duenez, sufritzen dutenei eta arazoei aurre egiteko baliabiderik ez dutenei laguntzeko denbora eta dirua eskaintzen dizkieten pertsonei hiriaren esker ona eman nahi die hautaketa horren bidez. “Lan hori musu-truk egiten duten auzokideak izateaz oso harro gaude”, adierazi du alkateak.\nDenok Osasunaren Alde (DOA), Les Enfants du Noma (Nomako Umeak) eta haiek sortutako Traumatologia eta Ortopedia Laguntzako Elkartea (Asociación de Ayuda en Traumatología y Ortopedia, ADATO) izeneko irabazi-asmorik gabeko elkartearekin batera, hainbat ebakuntza musu-truk egiten dituzte, eta material ortopedikoa eskaintzen dute mediku boluntarioek Afrikan eta Hego Amerikan.\nMalformazioak, anputazioak, hausturak edota elikadura gabeziak dituzten pertsonei ematen diete arreta. Orokorrean, herrialde horietan bertan ematen dizkiete arreta eta materiala, baina batzuetan gaixoak Gasteizera eraman dituzte arreta jasotzera.\nBoluntario lanak direla eta, Arabako Medikuen Elkargoak 2018an saritutako Imanol Vegak Beninen eta Bolivian egiten duen lana azaldu du eta “kooperazio osoaren izenean” eskerrak eman ditu.\nMedikuek bertako langileekin batera egiten dituzte ebakuntzak, horiei prestakuntza emateko. Hala ere, Vegaren esanetan, eurak ere hango langileengandik ikasten dute. “Ezagutza daukate, baliabiderik izan ez arren. Misioetatik eramaten duguna baino askoz gehiago ekartzen dugula esaten dugu beti”, azpimarratu du.


Baimendutako akohol tasa bost aldiz gainditzeagatik gizon bat atxilotu du Ertzaintzak - Maxixatzen.eus\nMaxixatzen.eus 2018-07-12 10:38\nTrafiko segurtasunaren kontrako delitu baten egile delakoan, 45 urteko gizon bat atxilotu du Ertzaintzak, bart. Auto gidaria 100 metro kontrako noranzkoan gidatzen ari zela ikusi du Ertzaintzak, Trino Uria kalean.\n23:30ak aldera, auto gidari bat 100 metro kontrako noranzkoan gidatzen ari zela ohartu zen Ertzaintza, Trino Uria kalean. Ertzaintzak azaldu duenez, ertzainek auto gidariari gelditzeko eskatu diote behin baino gehiagotan, eta jarraian ohartu dira mozkortuta zegoela.\nAuto gidariak ez zuen inolako nortasun agiririk, eta ertzain etxera eraman dute, behar bezala identifikatzeko. Alkoholemia testa egin ostean, 1,21eko tasa eman zuen lehen emaitzan eta 1,25 bigarrengoan, baimendutako gehiengo tasa 0,25 denean. Atxilotua epailearen esku utziko dute, gaur.


Dirudunen atzeko atea | Ekonomia | Berria\nFortunak ezkutatzeko erabiltzen diren sozietate sare konplexuak azaleratu ditu Panamako abokatu langela batetik filtratu den barne dokumentazioak\nMossack Fonseca abokatu taldeak Panamako hiriburuan duen egoitzaren sarbide nagusia. ALEJANDRO BOLIVAR / EFE\nEz da aste hasiera lasaia izan Sigmundur David Gunnlaugssonentzat. Sekretupeko informazioarekin inoiz egon den filtraziorik handienetako batek urakanaren erdian jarri du Islandiako lehen ministroa. Gunlauggsonek eta haren emazteak, Sigurlaug Palsdottirrek, Witris izeneko sozietate bat zuten Birjina Uharte Britaniarretan, eta, hor, lau milioi dolar herrialdeko banku nagusien bonuetan. Zerga paradisu bat erabili izanak oposizioa sumindu du, eta protestak itzuli dira Reykjavik hiriburura, finantza gehiegikeriekin honezkero nazkatuta zegoen herrialde batean.\nIslandiako lehen ministroa ez dago bakarrik. Beste izen bat baino ez da Panamako Mossack Fonseca abokatu langelaren bezero multzo aparteko eta zabalean. Nazioarteko Ikerketa Kazetarien Partzuergoa —ICIJ, ingesezko sigletan— enpresatik ezkutuan ateratako barne dokumentazioa aztertzen aritu da urtebetez, eta joan den igandean hasi da lortutako aurkikuntzak zabaltzen.\nSozietate eta enpresa sortzaile handienetako bat da Mossack Fonseca. Horietatik gehienak zerga paradisuetan kokatzen ditu. Banku sekretuari buruz Panamak dituen legeak baliatuta, posible da bezeroen ondasunak eta dirua sozietate baten izenean jartzea. Horrek ia ezinezko egin dezake hor dauden baliabideen benetako jabea zein den jakitea.\nFiltrazioaren tamaina itzela da. Kazetariek 11 milioi agiri aztertu ahal izan dituzte. Langelaren ia jardun osoa gainbegiratzeko aukera eskaini die horrek, 1977. eta 2015. urteen artekoa. Bitarte horretan 210.000 sozietate baino gehiago sortu ziren, 21 jurisdikziotan. Birjina Uharte Britaniarretan eta Panaman bertan sortu ziren gehienak.\nZerga paradisuei buruzko adituek aspaldi salatu duten makineria paralelo eta ezkutu baten inguruan argia ematen lagunduko du ikerketak: dirua sekretupean mugitzeko modua ematen duten abokatu, kontulari, bitartekari eta bankari sare konplexu eta espezializatuak dira.\nIkertzaileen arabera, munduko 140 agintari politikori lotutako sozietateak aurkitu dituzte zerga paradisuetan, erdiak estatuburuak edo estatuburu izandakoak. Besteak beste, horien artean daude Argentinako presidentea, Mauricio Macri; Ukrainakoa, Petro Poroxenko; eta Saudi Arabiako erregea, Salman Bin Abdulaziz. Macrik ziurtatu du inoiz ez duela parte hartzerik izan halako sozietate batean.\nHalaber, nazioarteko agintarien gertuko pertsonei lotutako enpresak zerrendatu dituzte ikertzaileek. Horien artean legoke Juan Carlos Borboikoa Espainiako errege ohiaren izeba, Pilar Borboikoa. David Cameron Erresuma Batuko lehen ministroaren aitari lotutako beste sozietate baten berri ere eman dute. Halaber, Vladimir Putin Errusiako presidentearen ustezko aliatu batzuen sozietateei buruz informazioa argitaratu dute. Kremlinek gogor kritikatu du informazioa. «Argi dago Errusiari buruz ondo hitz egitea ezinezkoa den maila batera iritsi dela Putinofobia», Dmitri Peskov bozeramailearen hitzetan.\nMossack Fonseca atera da filtrazioari buruzko iritzia ematera, eta erabat ukatu du legez kanpoko jardunak erraztu dituela. Auto ekoizle batekin parekatu du euren lana Ramon Fonseca langelako bazkide eta gaur egun Panamako Lehendakaritzako ministro aholkulari denak. «Auto batek norbait jotzen duenean, erruduna ez da autoa fabrikatu duen enpresa». Haien lana soilik sozietateak sortzea zela adierazi du.\nHaatik, barne dokumentazioak bezeroen defentsan hartutako hainbat erabakiren berri ematen du, ICIJen arabera. Narkotrafikoarekin eta nazioarteko delituekin zerikusia duten bezeroak aurkitu izan dituzte enpresarekin tratutan. Era berean, ondorioztatu dute bezero bakoitzaren neurrira eginiko sozietate egiturak ahalbidetu direla, ondasunak edo dirua ezkutatzeko.\nOffshore sozietateen erabilera ez dago bere hartan legez kanpo. Hala ere, galdera deserosoak eragiten ditu bezeroek zerga paradisuekin izan duten harremanari buruz. Informazioa maiatzean argitaratuko dute osorik, baina badu oraingoz deribatu bat Euskal Herrian: Realak zazpi jokalariri soldatak ordaintzeko ireki zituen sozietateak, Birjina Uharteetan eta Niuen. Gipuzkoako Aldundiak agindu du «sakon» aztertuko dituela datu berriak. Antzera dabiltza nazioarteko ogasun gehienak orain.


14. atala - izozteko adina\nHARKAITZ CANO | 2013/08/17\nIzoztearen egia zen bi maila ezberdin sortuko zirela mundu guztian. Batetik izoztuak zeuden, betiereko bizitza baten truk euren izoztea ordaintzeko bi edo hiru mendeko kredituak euren bizkar hartzen zituztenak, bankuei horrek emango zizkien interes eta etekin itzelekin. Bestetik, abalistarik edo garantia askirik ez zutelako euren burua izozteko ahalmen ekonomikorik ez zutenak zeuden. Edo are arraroago zena: ahalmena izan arren, zahartzeko prozesu naturalari men egin eta ez izoztea erabakitzen zutenak. Terronaturista, makurbiotiko, animalogista, cyberhippie eta betazalnudismoa praktikatzen zuen jendea, oro har, Itzul Gaitezen Biniloaren Garaira retroalderdi amish hiperminoritarioko lau katu zoroz gain. Herrialde zenbaitetan izoztea gizarte segurantzaren gastuen barruan sartzea eztabaidatzen ari zen arren, leku bakarrean adostuko zen baiezkoa: Kuban.\nFidel Castroren Berpizte Aktaren katastrofea gertatu zen garaitsu berean onartu zen Kuban Izoztea. Alderdi Komunistak hiru urte zeramatzan zein sasoitako Fidel berpiztu behar ote zen ebatzi ezinik. Zenbaiten ustez, Fidel gaztea, Sierra Madrekoa edo Cochinos Badiakoa zen berpiztu beharrekoa. Kementsuena. Beste zenbaiten ustez aldiz, 80ko hamarkadako Fidel heldu hura, Fidel estadista zen herrialdearen martxa zuzentzeko egokiagoa. Azkenik, aho batez erabaki zen bi Fidel klonatuko zirela, sasoi eta adin ezberdinetakoak biak, besoz beso lan egin zezaten. Berpizte Akta aldatu behar izan zen horretarako, ez baitzen nazioarteko itunetan halako bikoiztasunik onartzen. Alferrikakoak izan ziren Ameuropatik etorritako kritikak. Eskandalua lehertu zen: Miamiko disidentziak Fidel Castroren DNA lapurtu zuen eta Atlantikoko uretan desagerrarazi. Hala aldarrikatu zuten, behintzat, Floridan emandako prentsaurrekoan. Fiasko horren ondoren, Izozte Akta berretsi eta izozte turismorako gune bilakatu zen Kuba, sarrera ekonomiko handiak emanez gobernuari. Alderdi Komunista Raul Castro berpiztu edo ez hasiko zen gero eztabaidatzen, baina hor bai zela konplikatua adostasuna. Zurrumurruek zioten Chainatik ezkutuan operazioa zuzentzen zuena Che Guevara berbera zela. Zergatik ez zuten, bestela, hura berpiztu, beste inor baino lehenago?\nMundu mailako izozte dinamikei zegokienez, luze baino lehen hasiko ziren zenbait ekonomista Izoztearen Burbuila aipatzen: betiereko bizitzagatik ordaintzen ziren prezio neurrigabeak salatuko zituzten –«eternitatea ez zen hainbesterako», adieraziko zuten analista kritikoenek–. Bilioika doleuro horiek ordaintzeko biztanleriak beharko zituen urteak arbuiagarriak irudituko zitzaizkien zenbait pentsalariri. Esklabotza mota berri bat.\nAntzeko hausnarketak erabili zituzten ahotan Didi Larreak eta Nora Stewartek azken honen etxean hipnolarrutan egin ondoren.\n-Populazioa gustura dago, ordea: their whole life daukate euren izoztea ordaintzeko...\n-Eta zuk... Izozteko asmotan jarraitzen duzu, Didi?\n-Positive, Nora. Zuk ez?\n-Inola ere ez...\n-Are you ziur?\n-Orduan ez genuke luzera begira bikote onik osatuko: ni zahartu egingo naiz eta zu ez.\n-Horrek ez dauka zerikusirik, nik always berdin maitatuko zaitut.\n-Hori orain esaten duzu, ni gazteagoa naizelako...\nBaziren aste batzuk elkarrekin zebiltzala, dena zen erraza haien artean. Hipnolarrutan egitea ere bai. Erraza eta gozagarria.\n-Egin duzu larrutan inoiz, Didi?\n-Zurekin twice, gaur gauean bertan...\n-Benetan esan nahi dut...\n-Bai, ez naiz hipnolarrutan egiteaz ari, larrutan baizik... Hipno gabe...\n-Zer esan nahi duzu? Full contact? Device elektronikorik gabe?\n-Pure vice, no device, euskara bilbatuan esanda...\n-Hori forbidden dago...\n-Tira, hain babestuta zaudete Euskal Protektoratuan? Gauza bat dira arauak eta beste gauza bat arau horiek modu zurrunean aplikatzea... De facto egingo da, ez? Leku guztietan egiten da... Iruñeko itsas-portuan, Gaztelu plazan biltzen dira marinel guztiak, eta baita marinel ez direnak ere... Baionako barraraino sartzen dizute, nahi baduzu...\n-Hemen ez da halakorik, as far as I know...\n-Hatz mamiekin eta betazalekin egiten duzue beti?\n-Of course, Nora... Garun-dantza elektriko bat ezar diezazukete harrapatzen bazaituzte. Higieneagatik, mostly. Intercoursea denok dakigu zer den: a barbarian thing. Primitive stuff, sort of.\nUrteak ziren emakumezkoek umerik munduratzen ez zutela: aukera berdintasunaren itunaren barruan sartzen zen hori ere. Haurrak landetxeetan ernaldu eta sabel artifizialetan garatzen ziren –denek egiten zuten horrela, salbu eta, jakina, terronaturistek, makurbiotikoek, animalogistek... –.\n-Ez dizut sinesten... Nerabe zinenean ere ez zenuen larrurik jotzen?\nNora Stewartek musu eman dio Didi Larreari ezpainetan, errukituta, amakiro. Lotsatu egin da Didi, gorritu. Ingurura begiratu du, kameraren baten bila. Baina ez dago kamerarik.\n-The very first time izan da inork...\n-Ez al da memodosiak baino hobea?\nBaina egia da: memodosiak baino askoz hobea izan da. Zerikusirik ez hipnolarruarekin. Didi Larreak bere adikzio ugariei beste bat erantsi beharko diela ondorioztatu du. Une batez bururatu zaio prest legokeela emakume harengatik den-dena uzteko. Baita Euskaltzaindia ere. Poztu egin da. Eta beldurtu.


Axular Lizeoa - Ahoaren higienea\nHobe aurreikustea. Haurtzaroaz geroztik alderdi ahoko higienea zaintzea funtsezkoa da hortz-haginak, hobiak eta ahoa, oro har, onik kontserbatzeko. Alderdi horrek eskatzen dituen zaintza lanak erraz betetzekoak dira: egunero hortzak eskuilatu, hortz haria erabili, aldian behin dentistarengana joan eta dieta kontrolatzea (gozokien kontsumoa mugatuz). Adiera horretan, ezinbestekoa da hemen gurasoen lana seme-alabei aztura egokiak transmititzeko: zereginean jarduten eta ohiko kontua bihurtzen irakatsi behar zaie. Haginak erauzi eta piezak ebakitzean oinarrituriko osasun politikarenak aspaldi egin zuen. Egun prebentzioa da bidea, luze-luzea baina: 14 urteko eskolaumeen erdiak baino gehiagok eta helduen %90ek karies dute.\nKaries edo txantxar beldurgarria\nHortzetako kariesa munduan ahoko gaitz hedatuenetako bat da egun, ahoko aftarekin eta gaixotasun periodentalarekin (hobiak, etc.) batera. Aspaldi honetan, higiene bukodentalaren egitasmoei, hortzak hobeki zaintzeari eta edateko uretan zein dentifrikoetan fluorra baliatzeari esker urritzen ari da, dena den. Kariesaren agerpena ezaguna da: hortzetako esmaltea eta dentina (esmaltearen azpian dagoen ehun gogorra) suntsitu egiten du hortz plakan garatzen den Streptococcus Mutans bakterioak azido laktiko ugari jariatzen baitu bere eginkizunean. Aipatutako hori, dena den, ez da haginen galera dakarren bakterio bakarra. Duela zenbait urtez geroztik AEB eta Britainia Handiko ikerlarien helburuetako bat kariesa zeharo eta behin betirako desagertzeko txertoak sortzea da. Alor horretan aurrerakuntza eskasa gertatu denez, egun kariesaren prebentzioa dakigun horretan geratu da: ahoko higienea eta dentistarengana joatea, alegia.\nArdura eta zaintze lanak\nHortzak eskuilatu eta haria maiz erabiliz osatzen ari diren hortz plaka eta lertzoa (plaka gogortua) suntsitzen dira baina hortzetako lertzo ilun hori osatu eta hortzaren oinarrian metatzen denean, kentzeko modu bakarra dentistak egiten duen garbiketa izaten da. Ahoa elixir eta produktu antiseptikoekin garbitzeak higiene bukodentala osatzen dute baina azken horrek bakarrik ez du inondik ordezkatzen eguneroko eskuilatzea.\nDigestioa eragiten hasten diren lehen langileak hortzak eta listua dira. Listuak, horretan ez ezik, ahoko higienea mantentzean funtsezko eginkizuna betetzen du; areago, hortz-haginen kontserbazioan ezinbestekoa da. Ahoko pH faktorea (azidotasun gradua, alegia, bertan metatzen diren karbonato eta fosfato ugariek eralda dezakete eta) egonkortze lanean dihardu eta, gainera, txantxarra agertu eta hortza galtzen hasteko bidean lehen urratsa den bakterio-plaka ugaltzea galarazten du. Hori ez ezik, hortza berriro mineralez hornitzen du eta esmalteari atxikitzeko lagungarri bikainak diren kaltzioa, fluorra eta beste zenbait elementu dakartza ahora. Listu-guruinek ekoizten dute listua, asko ekoitzi gainean: egunean litroa, kasik. Gauean listu gutxiago produzitzen dugunez, gauero hortzak eskuilatzeak berealdiko garrantzia du.\nNola aukeratu hortzetako pasta\nErabili beharreko pastari dagokionez, egun merkatuan dauden marka eta moten zerrenda amaigabeak nahastu egin gaitzake. Hamaika zapore, kolore eta ontzitakoak daude, batzuek zuritzaileak dauzkate, beste batzuek plaka-kontrolatzaileak, etc. Kontu garrantzitsua: hobe fluorra badaukate, horrek kariesaren agerpena uxatu egiten baitu, bakterioen erasoaren kontra esmalteak berez daukan erresistentzia areagotuz. Edateko uretan eta dentifrikoetan mineral hori sartzeari esker (eta haurtzaroaz geroztik ahoa arreta handiagoz zainduz) populazioaren kariesak atzera egitea lortu da. Orban eta plakak ezabatzeko eta hortzak leuntzeko abrasiboak (silika nahiz besterik) dauzkate pasta gehienek kopuru txiki-txikitan: horrela produktuak ez du hortza higitzen baina, kontuz, neurriz erabili behar izaten dira, nolanahi ere.\nHaur eta nagusiak\nHaurrari lehen hortzak ateratzen zaizkionean hasi behar zaizkio garbitzen. Eskuila leuna eta ur arrunta aski izango dira hastapenetan. Gerora, eskuila eskuan hartu eta ondo-ondo garbitzen ikasi bitartean lagundu beharko zaio haurrari. Garai horixe aprobetxatu beharra dago umeari egunero garbitzeko premiaz jabearazteko, helduaren aho osasuntsuak haurretan hasitako garbitze lanen ondorio baita. Hortzak elkar jotzen hastean da une egokia hari edo zeta tarteetan sartzeko. Dentistari egin beharreko estreinako bisitaz ari garela, berriz, hortzak agertutakoan ez da komeni zain luzaro egotea. Ahoko higienean inbertsioak egiteaz mesfidati daudenei ohartxo bat baizik ez: hortz-haginak garbitzeko egiten den gastua sendatzeko egin beharrekoa baino dezente txikiagoa da. Zaharrek listu gutxiago ekoitzi eta jariatzen dutenez ahoko higienea muturreraino eraman behar dute. Beste horrenbeste gertatzen zaie botika jakin batzuk (lasaigarriak, antsiolitikoak, antidepresiboak, antihistaminikoak, etab.) hartzen dituzten pertsonei: botika horiek ahoko lehortasuna areagotzen dutelarik, txantxar eta periodontitiak nozitzeko arriskua larritu egiten da. Horrelakoetan ere sekulako higiene neurriak hartu behar izaten dira, gaueko eskuilatzea ezinbesteko baliabide izaki.\nHortzen kolorea genetikak agindua dator gehienbat baina, dudarik gabe, ahoari eskaintzen dizkiogun zaintze lanek gure hortz-haginen kolorean agerpena izango dute. Tabakoak, gehiegizko kafeak, ahoko higiene eskasak eta antzekoek hortzak zikindu eta ostera zuritzeko berariazko dentifrikoak erabiltzea ekartzen dute. Produktu horiek berez ez dituzte lortzen horrelako emaitzak; areago, xede horrekin luzaro baliatzen diren hortzetako pastek hortza eta hobia kaltetu egin ditzakete. Badira hortzak zuritzeko teknika eraginkorrak, hala nola laserra, plasma argia, argi halogenoa eta beroa aplikatzea baina, dena den, horietako zein aplikatu behar dugun dentistak aholkatuko digu. Emaitza onak erdiesten dituzte, baina ez behin betirakoak: koloreak bere aurreko egoerara itzultzeko joera duenez, ezaugarri hori mantentzeko berariazko tratamenduak aplikatu behar izaten dira.


Debak eta Mutrikuk 'Itxas Mila' igeriketa proba hartuko dute larunbat honetan — Debabarrena turismo\nDebak eta Mutrikuk 'Itxas Mila' igeriketa proba hartuko dute larunbat honetan\nDebak eta Mutrikuk 'Itxas Mila' igeriketa proba hartuko dute larunbat honetan Bosgarren edizioa da aurtengoa eta beste behin, Esklerozi Anizkoitzaren aurka borrokatzeko konpromisoa erakutsiko dute antolatzaile zein parte hartzaileek. Kirol ekitaldiak leku askotatik etorritako partaideak hartuko ditu. Lasterketa arratsaldeko 16:00etan abiatuko da Mutrikuko portutik, Debako Santiago Hondartzan amaituz https://www.debabarrenaturismo.com/eu/albisteak/debak-eta-mutrikuk-itxas-mila-igeriketa-proba-hartuko-dute-larunbat-honetan https://www.debabarrenaturismo.com/eu/albisteak/debak-eta-mutrikuk-itxas-mila-igeriketa-proba-hartuko-dute-larunbat-honetan/@@download/image/itxas-mila.jpg\nBosgarren edizioa da aurtengoa eta beste behin, Esklerozi Anizkoitzaren aurka borrokatzeko konpromisoa erakutsiko dute antolatzaile zein parte hartzaileek. Kirol ekitaldiak leku askotatik etorritako partaideak hartuko ditu. Lasterketa arratsaldeko 16:00etan abiatuko da Mutrikuko portutik, Debako Santiago Hondartzan amaituz\nDebabarreneko bi kostaldeko herriak, Debak eta Mutrikuk, beste behin Itxas Mila igeriketa probaren eszenatoki nagusi bilakatu dira larunbat honetan,hilaren 24an. Hitzorduak, orain dela bost urte hasi zen bezalaxe, solidaritate kutsua izaten jarraituko du. Izan ere, Deba Xtrem Klubak beste behin antolatu duen ekimen honek Esklerosi Anizkoitzaren aldeko konpromisoa zabaltzen eta erakusten jarraituko du, Busti Zaitez Esklerosi Anitzarengatik kanpainaren baitan.\n2016ko ediziotik, Itxas Milak Mutriku du abiapuntu. Hala, lasterketan parte hartuko dutenak larunbatean, ekainaren 24ean, herriko portutik aterako dira arratsaldeko 16:00etan eta Euskal Kostaldeko Geoparketik igarotzen den 3.000 metroko zeharkaldia amaitutzat emango da behin igerilariak Debako Santiago Hondartzara iritsita.\nZehar itsasaldi hori iraganean ere egiten zen, zehazki, 1995 eta 2002 bitartean. Garai hartan antolatzaile lanean Elgoibarko Urzagi Triatloi taldea jarduten zen. Aipagarria da baita 2014tik Eibarko Urbat Klubak Flysch Beltza proba antolatzeaz arduratzen dela.\nItxas Mila proba honen berezitasuna da parte hartzaileek igeri egingo dutela ADEMGI-Gipuzkoako Esklerozi Anizkoitzarek Elkartearen alde, 'Busti zaitez' kanpainaren baitan. Izen emate bakoitzeko euro bat, elkartera bideratuko da.\nDebekatuta dago proban neoprenoa erabiltzea. Halaber, partehartzaileek Debatik Mutrikura mugitzeko autobus zerbitzua izango dute dohainik. Zerbitzu hori 13:30etik 14:30etara egongo da erabilgarri. Zeharkaldia amaitzean, igerilariek oroigarri modura kamiseta bat eta bainu-txano bat jasoko dute.\nIgeriketa proban parte hartuko dutenek gainera arropazaindegia edukiko dute euren gauzak uzteko, bai Deban baita Mutrikun ere. Arropazaindegiaren ordutegia honakoa izango da: Deban, uzteko aukera egongo da 13:00 eta 14:30 bitartean eta jasotzeko, aldiz,17:00etatik 18:00etara. Mutrikun gordetzeko zerbitzua egongo da soilik, 14:30 eta 15:45 artean. 'Igerilariaren poltsa' jasotzeko beharrezkoa izango da NAN-a erakustea. Partaideak ezingo balu poltsaren bila joan, hirugarren pertsona batek hartu dezake bere ordez, igerilariaren identifikazio agiriaren fotokopia bat eramanaz.\nIzen-emateak www.sailkapenak.com, webgunearen bitartez egin daitezke datorren ostiralera arte, hilak 23, arratsaldeko 20:00ak arte (28 euroko kostu du internet bidezko izen-emateak). Aurten, probaren egunean bertan ere eman daiteke izena, presentzialki 30 euro ordainduz.


20 proiektu hautatu dira matchfunding-eko Meta ekimenaren baitan - Artikulua - Gipuzkoa ETORKIZUNA ORAIN\n20 proiektu hautatu dira matchfunding-eko Meta ekimenaren baitan\nAldundiak bildutako euro bakoitzeko beste euro bat jarriko du.\nGipuzkoako Foru Aldundiko Kultura Departamentuaren mikromezenasgoko programak proiektuek sarean bilduko dituzten ekarpenak bikoiztuko ditu, 3.500 euroko mugara arte. Pertsona bakoitzeko, gehienez, 100 euroko ekarpena egingo da.\nItxasok azpimarratu du META! Kultura finantzatzeko beste modu bat dela, gizartearen parte-hartzea kontuan hartuta eta laguntzak gizarte-mailan babesteko irizpide objektibo batekin lotuta.\nDenis Itxaso Kultura diputatuak, gaur, crowdfunding kanpaina baten bitartez aterako diren 20 kultur proiektuak –Gipuzkoako Foru aldundiak eta Goteo plataformak elkarrekin sustatutako META! mikromezenasgoko azken deialdiaren barruan– aurkeztu ditu. Prentsaurrekoan Goteo Fundazioko María Perulerok, Amarenak proiektuko Oihane Pardok eta “Piano bat Danirentzat” proiektuko Blanca Caballerok hartu dute parte.\nEbaluazio Batzordeak jasotako 70 proiektu baino gehiagotatik 37 ebaluatu ditu, eta Gipuzkoan kokatutako agenteek sustatutako eta lurralde osoko gizartearen parte-hartzea bilatzen duten kultur proiektu berritzaileenak eta interesgarrienak aukeratu ditu.\nDenis Itxaso Kultur diputatuak META proiektuak dakarren berrikuntza azpimarratu du: “Proiektuak aukeratuz eta finantzatuz, herritarren parte-hartzearen bitartez, gizartearekin lotura indartzen duen kultura finantzatzeko beste modu bat da. Gainera, baliabide berriak gehituz, kultur politiken iraunkortasuna eta gardentasuna indartzen ditu, eta laguntzak gizarte-mailan babesa emateko irizpide objektibo batekin lotzen ditu”.\nItxaso oso pozik agertu da proiektu berriak izan duen harrerarekin. “Proposamenen aniztasunak harritu gaitu. Multzoa oso zabala eta gai askotarikoa da; gainera, proposamen horietakoren batek kultur deialdi batekin zer ikusi gutxi izan dezakeenaren itxura eman dezake. Baina, egia esan, kulturak guztia ukitzen du. Eta guztia kultura bezala uler daiteke. Mota askotariko kultur kezkak atzeman ditugu, jende asko gauzak egiten ari dela ikusi dugu, eta hori oso interesgarria iruditzen zaigu, guztia aberasgarria delako, bai kulturaren, bai gizartearen eta bai ekonomiaren ikuspuntuetatik".\nItxasoren ustez, tailerren eta prestakuntza-prozesuaren bitartez, kultur agente asko indartzea lortu dela, bakoitzak bere proiektua behar bezala sustatzeko gai izateko. “Programa honen bitartez politika berri baten oinarriak ezarri nahi izan ditugu, kultur proiektuak finantzatzeko, eta gizartearen inplikazioa eta parte-hartzea bilatzeko. Izan ere, azken batean, gure gizartearentzako interesgarriak diren kultur proiektuak zeintzuk diren gizarteak berak erabakiko du”.\nKultura diputatuaren iritziz, kulturaren munduaren finantziazio-arazoei era estrukturalean egin behar zaie aurre, eta kultur eredu iraunkorrago, parte-hartzaileago eta eraldatzaileago batera mugitu behar gara. Hala, finantziazio-modalitate honek aktore berriak ager daitezen lagundu dezake, eta Gipuzkoaren kultura- eta gizarte-garapena indartu dezake.\nProiektu bakoitzak bere aurkezpen-espazioa, albisteetarako bloga eta eguneratzeak, 2.0 komunikazio-tresnak, ordainketa-pasabidea eta abar ditu. Kanpaina-epea atzo, irailak 15, hasi zen eta abenduaren 3an amaituko da.\nMeta! Mikromezenasgoko bide bat da, pertsona askoren arteko lankidetzan oinarritutako finantziazio kolektiboko tresna berri bat. Pertsona horiek, Internetek eskaintzen dituen aukerez baliatuta, ekintza zehatz bat garatzen laguntzeko diru-kopuru bat biltzen saiatzen dira. Programak bi fase izan ditu: aurrena, nahi izan duten pertsona guztiei zuzendutako prestakuntza-fasea izan da eta, bigarrena, oraingo hauxe, gizartean proiektuetarako babesa bilatzekoa.\nPrograma honen bitartez, Gipuzkoan kokatutako agenteek garatutako kultur esparruan ekimen berritzaileak sortzen lagundu nahi da, herritarren parte-hartzea bilatuz.\nPrograma sortu zen kultur proiektuak finantzatzeko bide berriak aztertzeko beharra ikusi zuen Kultura Departamentuaren gogoeta batetik. Crowdfunding sisteman oinarritua dago eta, erakundeen laguntzez edo diru-laguntzez gain, finantziazio pribatua lortzeko eta diru publikoarekin finantzatutako proiektu bakoitzaren babes soziala aztertzeko aukera ematen du. Gizarte zibileko agenteek –partikularrak edo elkarteak– Gipuzkoan egingo duten kultur mailako edozein proiektutarako zabalik dago.\nHautatutako proiektuak hauexek dira:


Herri Ondarea :: Perretxikotan\nPerretxikotan asko joaten ziran. Goiko baserrietan-eta ohitura handia egoan perretxikotarako. Perretxiko tipo batzuk bakarrik hartzen ziran: udabarrian, esaterako, zizea; baina zizatan umeak ez ziran joaten, ze normalean leku txarretan egoten ziran. Anbotora-eta, hatxean gora, ez zituan eroaten aitak; gero nagusitan bai, baina umetan ez. Perretxikotan bai, eta perretxikoak tipo batzuk bakarrik hartzen zituen: urretxak, gibelurdinak, txatanak... Horreek ziran nagusi. Perretxikorik onenak horreek ziran. Txatanak Cantharellus horiak dira. Orain modan jarri dira beste batzuk be, kirtena horixka eta goiko kapelea marroizka daukienak, pinudietan urteten dabenak. Besteak gozoagoak eta tinkoagoak, sendoagoak dira. Horreek oso ondo sikatzen dira harian sartu eta kamaran eskegita. Saltsa-perretxikoak be deitzen deutsie leku batzuetan, Eibarren-eta, baina eurak txatana deitzen deutsie. Pagadietan egiten dan txatan horia. Ilaran egoten dira eta txikiak dira.


iraila 2011 - 27zapata | 27zapata\nIrratia eskolan izeneko ikastaroa eman nuen iraila hasieran. Bertan landu nituen ikastetxe batean irratiarekin egin litezkeen gauzak, landu litezkeen gaitasunak eta abar. Aurkezpenak ordenadoreko hautsak jan baino lehen hemen dituzue ikusgai, bat Irratia eskolan izenekoa, eta bestea Komunikazioa lantzen. Bigarren hori Joxerra Garziaren Jendaurrean hizlari izeneko liburuaren azalpen librea da. Irratia eskolan View more presentations from ...\nHandiak izaten dira ideiak, ikaragarriak asmoak. Baina ez dago haiek gobernatzerik gobernuan. Utopiak ez baitira boterean gauzatzen. Gaurko instituzioetan agintzeari deitzen diote askok politika. Baina gezurra da hori. Instituzio horiek, jendartea gobernatzeko moduak oro, ekonomia interesak defenditzen dituztenen trikimailuak baino ez dira. Begira non geratu den boterean dagoen sozialismoa. Badakizue, diote, krisia mundiala da (eta zer ...\nEdo integristak. Nahi duzuen bezala. Irailaren 9an ospatu genituen. Eta batzuk aldarrikatu ere bai, gure identitatea, hizkuntza, kultura eta bizi nahia. Gehiegik desfasearekin bakarrik ulertu arren eguna. Ez naiz ni izango kurioso ibili nintzela esango duena. Baina badira gauza batzuk egun hori bereizi egiten dutenak, eta ni saiatzen naiz horietan hutsik ez egiten. Goizeko jai giroa (hein handi batean Alproja eta Goiztarrak taldeen ...\nHorrelakoak behar ditugu buruhauste handirik eman ez diezaguten. Batez ere, patrikak ez ditzan gehiegi inarrosi. Horixe da zine argentinarraren kasua. Artifizio handirik gabe, ideia on eta merkeetan oinarrituta, pelikula duinak eta onak, oso onak egiten dituzte. Ikusi ditut batzuk (Un cuento chino, Cuestion de principios…) eta ikusteko irrikan nago El hombre de al lado. Gurean ere, euskaratik eta euskaraz, horrelako ahaleginak ...


Eta abuztuan, Italiara - Lasarte-oria - Txintxarri.eus\nEta abuztuan, Italiara\nIñigo Gonzalez Sarobe 2019-06-23 13:10\nEmanaldi bikaina eskaini zuen Albokak ostiral arratsaldean.\nKurtso bukaerako emanaldia eskaini du Alboka abesbatzak, Brigitarren komentuan. Abuztu hasieran Italian eskainiko duten kontzertuko egitaraua ostiraleko ia berbera izango dela iragarri dute\nAlboka abesbatzako kideek prest dituzte ahotsak udako emanaldietarako. Italian eskainiko dute horietako bat, Sosegana eskualdean, abuztuan. Duela 24 urte egindako bidaia errepikatuko dute. Datorren urtean abeslari italiarrak etorriko dira Lasarte-Oriara.\nBrigitarren komentuan abestu zuen herriko abesbatzak, eta ikasturteari amaiera eman. Jendez lepo zegoen. Ikus-entzuleen artean bazegoen pertsona berezi bat: Gianni Bertoli. Alboka Italiara joan zen azkeneko aldian bera zen abesbatza italiarraren zuzendaria. Txalo zaparrada luze eta ozena jaso zuen Iñaki Lopez de Luzuriaga eta Jesus Oceja aurkezleek −Albokako kide ere badira− bere izena aipatu zutenean.\nHiru bloketan banatutako egitaraua eraman zuen Albokak Brigitarren komentura. Lehenengoan, lau abesti interpretatu zituzten: Signore delle cime, Requiem, Kyrie eta Cantique de Jean Racine. Hainbat euskal pieza klasiko sartu zituzten bigarrenean: Maitiak galde egin zautan, Itsasoa laino dago eta Jaialdia, hain justu. Azkeneko blokean, berriz, hauek: That lonesome road, Ja Na Erdhi Viti I Ri, Wangol eta Imbakwa. Amaia Dorronsoro eta Javier Gonzalez Sarmiento aritu ziren pianoan eta Carolina Muñoz arduratu zen perkusioaz. Montse Latorreren zuzendaritzapean.\nAlboka abesbatzaren kurtso amaierako emanaldia\nIñigo Gonzalez Sarobe 2019 eka 23 Kultura


Handizkako Kalitate Handia eta Fabrika Prezioa Geomembrane Ingurumen Txina fabrikatzaileak aurrera\nHasiera > Produktuak > Geomintzaren > Ingurumen geomembrana\nIngurumen Geomembranaren ezaugarriak\nGeometria ingurune geomembranoko HDPE produkzioaren metodoak moldeak eta egutegiak dira. Produkzio metodo ezaguna kolpe moldura da, ekoizpen lerro aurreratua eta max-width 10m izan daiteke. Blokeoaren gehienezko lodiera 2,5 mm da.\nIngurumen geomembranoko fabrika-prezioa Estatu Batuetako GRI GM-13 estandarraren araberakoa da, eta ASTM metodoa probatu. Beraz, goi-mailako birjina HDPE geomembranoa da, UV erresistentzia oso ona duena, zahartze erresistentzia, korrosioarekiko erresistentzia eta denbora luzean.\n1. Ingurumen geomembranoak indize fisiko eta mekaniko altuak ditu: trakzio indarra 27MPa baino handiagoa izan daiteke; Aldenduaren luzapena 800 ehuneko baino gehiagora iristen da; eskuineko angelu malkoaren indarra 150 N / mm baino gehiagora irits daiteke.\n2. Ingurumen geomembranoak egonkortasun kimiko ona du: Ingurumen geomembranoak (HDPE geomembranoak) egonkortasun kimiko bikaina du, oso erabilia da araztegietako tratamenduan, erreakzio kimikoan eta zabortegian. Tenperatura altua eta baxua, asfaltoa, olioa eta tar, azido, alkalinoak, gatza eta 80 mota baino gehiagoko erresistentzia azido indartsua eta alkali kimiko ertaineko korrosioa.\n3. Ingurugiro-geomembranoa. Iragankortasun handiko koefizientea: Ingurumen geomembranoa salgai (HDPE geomembranoa) anti-urtze-efektu paregabeak ditu, iragazgaitza material arruntekin eta ur-lurruneko infekzio sistema K <= 1.0 * 10-13g-rekin alderatuta. Cm / c cm2.s. a.\n4. Ingurumen geomembrana ingurumena errespetatzen du. Ingurumenaren babeseko materiala erabiltzen du, printzipio urrikoa fisika aldaketa arrunta da eta ez du material kaltegarririk sortzen, ingurumenaren babesa, arraza eta edaritegia edateko aukerarik onena da.\nTaidong Txinako ingurumen-geomembraniako fabrikatzaile profesional bat da, hornidura-fabrika prezioan eta kalitate handiko ingurumen-geomembranoa da, kalitate handikoa eta fabrika-prezioaren ingurumen-geomembranoa lortzeko nahi baduzu, ongi etorria geomembranoko ingurumenari salmenta egiteko.\nIngurumen Geomembraniaren parametroak\nLodiera: 0,1 mm-4 mm\nIngurumen Babeserako Erabilitako HDPE Geomembrana\nIngurumen Geomembranioa aplikatzea\nInstalazioen Ingurumen Geomembranoa\nEz ezazu arrastatu HDPE liner HDPE geomembranioa garraiatzean, eta objektu zorrotzez apaindu ezazu.\n1. Beheko eta hedadura handien artean, ez estutu gehiegi, hondarretatik% 1,50 utzi behar da, tokian tokiko murriztapenaren kasuan. Proiektu honen benetako egoera kontuan hartuta, malda gora eta behean kokatzen da.\n2. Bi aldagarrien lotune longitudinalek ez dute lerro horizontal batean eta 1m baino gehiagoko elkarren artean mugituko dute.\n3. Aldamio longitudinalaren gainetik 1,5 metro baino gehiagoko presioa gainditu behar da eta oinera okertu eta hegazkinean ezarriko da;\n4. Instalatu PEAD liner malda gainean, ondoren, behean instalatu.\n5. Jaurtiketa ezartzen denean, zinema zabaltzeko norabidea, batez ere, malda-lerroaren gehienezko muga izan beharko luke.\n6. Tenperatura 5 graduko zentimetro baino gehiago izan behar da, HDPE liner HDPE geomembrana tenperatura baxuan tenperatua izan behar da, PEAD liner tenperatura altuan lo egin behar da.\n7. Haizea beheko 4. mailakoa da lanerako baldintzapean.\n8. Tenperatura oso txikia denean, eraikuntza ez da 4.\n9. Eguraldi hotzetan, haizea PEAD lineraren eraikuntzan eragiten duenean, soldatutako soldadurako HDPE estalkia sakabanatu egingo da.\nHot Tags: Ingurumen geomembrana, kalitate handiko, handizkako, fabrika prezioa, salgai, fabrikatzaile.


Izapide hau informazio gisa ipinita dago. Horrelako izapideak Udaletxean bidera daitezke San Trokaz Plaza 1 helbidean, informazio gehiagorako 946215530 telefonora deitu. Izapide honen bidez interesdunak Udalari Aparkaleku debekuaren plaka jartzeko eta espaloiko jauziaren lizentziaren emakida eskatuko dio.\nIzapide hau informazio gisa ipinita dago. Horrelako izapideak Udaletxean bidera daitezke San Trokaz Plaza 1 helbidean, informazio gehiagorako 946215530 telefonora deitu. Izapide honen bidez interesdunak 4. mailako arma txartela eskatuko du.


Kantika - Wikipedia, entziklopedia askea.\nKantika eliz kanta mota monofonikoa da, gehienetan Ama Birjinaren ohorez idatzia. Erdi Aroko lirika galaikoportugesaren genero tipikoa da. Alfontso X.arenak dira ezagunenak. Galegoz daude idatziak. Literaturan, kantika antzinako olerki-mota da, Portugal eta Galiziakoa batez ere, kanturako egina. Hiru kantika-genero bereizten dira: amodiozkoak, adiskidearen hitz minezkoak eta isekazkoak.\nAzken aldaketa 24 azaroa 2019(e)an, 20:51(e)tan\nOrriaren azken aldaketa: 24 azaroa 2019, 20:51.


Xabier Soubelet - 41 San Lorenzo- oroitzirriak\n41 San Lorenzo- oroitzirriak\nIruñeko haur denborako oroitzapenak lainotsuak izan arren,San Ferminetakoak ezin argiago agertzen zaizkit.Amatxi bertakoa nuen, etxea Garcia Castañon kalean zeukaten,izen berdinekoa dagoen plaza txikian.Nik amatxi ez nuen ezagutu bainan hil zenean,bere ahizpa Mercedesek Iruñeko bizitza hori eskuratu zuen eta ni, Sanferminetarako,harat joaten nintzen.Oroitzapen horiek aski lainopean ditut,aldiz gogoan zizelkaturik daukat Ines inudearekin nola plazara jesten ginen ziganteak, buruhaundiak eta zaldiko-maldikoak ikustera.\nMomentu txoragarriak,batez ere zaldiko-maldiko harekin,Inesek ongi ezagutzen zuen gizon atsegin harekin.Honek beldurrik ez zidan batere ematen,buruhaundiak aldiz bai,bainan hala ere bihotzez maite nituen,ziganteak maite eta errespetatzen nituen bezala.Sekulan ez dut ahantziko Iruñean bizitako une goxo horiek.\nNere bizi guzian sendimendu horrekin bizi izan naiz eta oraino eta urtero ,bihotza hunkiturik, goizetan konpartsak egiten duen ibilaldia jarraitzera zintzoki murgiltzen naiz,Sanferminetara hurbiltzen naizen aldiro gauza bera eginez.\nBerrogeita zazpi urteren buruan, hara nun,oroitzapenak eta sendimenduak bultzaturik, etxebizitza txikitxo bat eskuratzen dudala Iruñean,San Lorenzo kalean eta bihotza dardarez eta ilusioz beterik berriro maiz Iruñera etortzen naizela ,bai Sanferminetan bai jaietatik kanpo.\nNere berrogeita hamar urteetan Peña batekoa,Broncekoa hain zuzen, egin naizelako lagunek irri egiten didate,eta Iruñeak bizi dituen besta berezi gehienetara hurbiltzen naiz ere,nere etxean eta herrian egon banintz bezala.Inork ez diezadala esan bertakoa ez naizela,batzutan ere, jatorriz PTV(de Pamplona de Toda la Vida) sentitzen naizelako.\nAurten ere nere San Lorenzo kaleko jai ikusgarriak abuztuaren hamarrean izan dira.Erabat herrikoiak !Kalekoek kalekoentzat eginak.Kaleko auzapeza eta bere komitiba han daude ,bertako dantza talde eta bertsolariak ere ,suziri eta guzi, ,zigante eta buruhaundiak ibilaldietan, eta nola ez bazkari,afari eta taberna ugariak ezin falta.\nKale txiki horretan ,eta ez banaiz oker, hamar taberna badela iduritzen zait :Cazuelitas,La Cepa,Erburu,Gotor leku,Pixkolabis,Lanzale,Askartza,Iruña taldearen egoitza eta beste elkarte batena ere,denak Sanlorenzotan irekitak,karrikako mugan dauden 83,Txiki eta Paris kontatu gabe.\nFesta eguerditan hasten da,oren batean hain zuzen,bestetako afixen arabera auzapeza tenorez iristen bada bederen, ibilaldi- komitiban ,denak San Lorenzo elizatean txupinazoa botatzera abiatzen gara.Ohorezko Aurreskuaren ondotik,alkatesak pregoia irakurtzen du eta PUN!Txupinazoa.\nJaietako lehen eztanda !Benetan txupinazo elegantea,eta denak irriz.Honen ondotik Recoletas plazan,bertsolariak ,Ortzadar dantza taldea eta nola ez ziganteak eta buruhaundiak.\nKaleko buru haundiek zerbait berezia badaukate eta maiz pentsatzen dut haurra banintz ez nituzkela inoiz ez ahantziko,pertsonaia ezagunak antzezten baitituzte,kaleko jende ezaguna. Lehena alkatesa eta bere senarra zena,bertako auzokide parrandazalea,gero Soledad, kalekoa ez dena bainan karrika guztia bere leihotik kontrolatzen duena,Jarauta kalean dagoen azken etxeko leihotik San Lozenzo guztia ikus daitekeelako.Horregatik bere aurpegia leiho baten inguratuta buruhaunditzat egin zioten eta ahanztezina,noski.\nBertso eta dantzen ondotik aperitibo berezi bat badago,taberna bakoitxak « rellenoa » kalekide guztiei eskaintzen baitie,esku soinu,gaita eta txistuaren soinuaz alegeraturik.\nKalearen erdian,Komitibak bazkari bat badauka eta neri ere aurten bertsoak botatzeagatik han egotea tokatu zitzaidan.Bazkal ondoan,berriro Recoletas plazan bertako dantza taldeek dantza saio bat eskaintzen dute eta buruhaundiak haurren atseginarendako ezker eskuin dabiltza ere.\nAurtengoa benetan ez nuen batere espero !Bat-batean German,kaleko antolatzaileetako batek esaten didala : « Aizu Xabier,ez duzu momentu batez buruhaundiarena egin nahi ? »Nere poza ezin gorderik,baietz esan nionean, elkarteraino joan ginen eta beztitzen hasi nintzen,hobeto ,hasi ninduten,ez baita batere erresa buruhaunditzea .\nInork ez zuen nabaritzen ahal nere barneko dardara, kalera atera nintzenean,ez eta ezpainetan nuean irrifar alaitsua.Nere txikietako ametsa,berrogeita hamar urteren buruan gauzatuta,sinesgaitza.Han ibili nintzen,kalean gora eta behera,dantzarien artean Rekoletak plazan,amaren besoetan zeuden ume txikiak goxatzen,ea izua baztertzen nieken,neska gazteak zanpatzen,haur bihurrien atzetik korrika ibiltzen,Mutxikoak eta fandango-jota dantzariekin batean dantzatzen,denda barnetaraino mutiko zirtzilak segitzen eta gibeleko haur oihuei bapateko itzuli bat emanez izutzen…..Gozamena,benetan historikoa !\nEguna edo gaua kalean ospatzen den afariarekin bukatzen hasi ginen.Bakoitxak etxeetatik jetsitako mahaietan jarririk eta kuadrillen artean afariak gozoki zaporatuz,denak solasean,irriz,lagunen artean….ametsa.\nAfariak ez du ainitz irauten,hamabietako Jarauta 69 txarangak dantzaldia hasten baitu eta mahai guziak biltzeko lehia haundia izaten da.Goizeko laurak arte jotzen aritu ziren,jendea dantzan edo tabernetan denak berriro Recoletas plazaraino joan baino lehen ,San Lorenzori aurorak kantatzera hasi baino lehen .Horra kantuaren hitzak : San Lorenzo en la parrilla,San Lorenzo en la parrilla,tiene los huevos frios,San Lorenzo en la parrilla tiene los huevos frios…\nGoizeko bostetan etxeratu nintzenenan ohean sartu eta ezin lorik egin,buruhaundiz jantzirik bizi nituen momentu guztiak errepasatzen hasi bainintzen.halako bihotz taupadik ez baita maiz izaten,amari eskerrak eman nizkion senideak Iruñakoa edukitzeagatik.\nUrte bat pasa da eta berriz ere abuztuaren 10a ,2006koa.Urtero bezala\neguerditan kalera iritsi eta aperitibo bat hartu Rikardo nere lagun bertsolaria ailegatu arte.Ordu batean altxafueroa bota ondotik eta aurreskuaren ondoren bertso llaburretan aritu ginen.Nereak gogoan ditut oraindik.\nDama gazte xarmantaren doinuan:\nOngi etorri denei,hau da herrikoia\nBainan zuentzat ez da “hoi“gauza berria\nSan Lorenzo baitugu egun berezia\nHurbildu den guztiari ongi etorria\nHemen zuen aurrean botatzen bertsoa\nSan Lorenzo delako gure jai goxoa\nFesta berezi hontaz auzoa dago harroa\nBihotzetan sartzen digu jaitako gogoa\nEskermila haundia hurbildu denari\nMilesker berezia neska mutilari\nEskerrik asko ere eta hau bereziki\nLaster gobernua uztegatik gure Sanz jaunari\nAzken urtea dugu horiekin poltronan\nHorrek ezartzen nau ni umore onean\nBota behar ditugu herritarren artean\nTa pozik egongo gara datorren urtean\nSartuko dena ziur izango berria\nEa maitatzen duen berak bere herria\nEmango diogu denek ongi etorria\nOnartzean Nafarroa dela Euskal Herria\nGure hizkuntza dugu betitik euskara\nBazter ezazue beraz behingoan erdara\nDakitenek mintzatuz,besteak ikastera\nEa datorrenean denok euskaraz batera.\nOrain datoz gazteak,alde hemendik zaharrak\nDantzan hasiko dira,arin su ta garrak\nJauziz erakutsiko dizkigute indarrak\nHorra hemen zuen aurrean gure Ortzadarrak.\nOrtzadar dantza taldearen dantzen ondotik iaz bezala,ohiko “rellenoa” jatera tabernetara abiatu ginen eta aspaldiko partez txistua hartu nuen.Poteoaren ondotik kalean bazkaltzera jarri ginen Soledad leihodunak egindako potxa lillugarriak jateko. Atseko hamarretan mahaiak kalean ezarri eta han bertan afaldu geronek egindako afaria.Giro aparta,San Lorenzori aurora kantatzera joatea ahantzi gabe.\nAurten ere mundiala bainan zinez zerbait eskas,buruhaundiarena egitea.Pena bat inork ez proposatzea.Egia aitortzeko ,prest egongo nintzateke agertzea bakarrik hori egiteko.Zinez.


[BIZKAIA] LANERATZEKO ZAILTASUN BEREZIAK DITUZTEN PERTSONENTZAKO ENPLEGAGARRITASUNA, LANBERRI 2018 | Laboral Kutxa\nHelburua Enplegagarritasuna sustatzea, honako hauek lagunduz:• Gutxienez 6 hilabeteko iraupen jakineko kontratua• Kontratu mugagabea.\nDiru-laguntza jaso dezakeen gastuak Diru-laguntza soldata gordinaren arabera zehaztuko da, kontratuaren urteko lansari gordinaren %40 eta %50 artekoa izango da, gehienez ere urtebeterako. Diru-laguntza kalkulatzeko, ehunekoa hau aplikatuko da:\na) Sei hilabetetik urtebetera bitarteko edo gehiagoko iraupen jakineko kontratuen kasuan, soldata gordinaren %40 aplikatuko da.\nb) Kontratu mugagabeetarako, soldata gordinaren %50 aplikatuko da.\nDiru-laguntzaren zenbatekoa Muga erakunde eskatzaile bakoitzeko: 70.000,00 euro guztira; gehienez, 10 kontratu.Diru-laguntzaren zenbatekoa urteko soldata gordinaren arabera zehaztuko da.Sei hilabeteko kontratuen kasuan, 7.000 euro emango dira, gehienez, kontratu bakoitzeko; urtebetekoetan edo urtebete baino luzeagoetan, berriz, 14.000 euro, gehienez, kontratu bakoitzeko.\nEz da diru-laguntzarik emango urteko soldata gordina 10.000 eurotik beherakoa duten kontratuetarako.\nEpeak Ekintzak egitea: Kontratuak 2017ko irailaren 16tik 2018ko irailaren 14era bitartean formalizatzen diren kontratuak diruz lagundu ahalko dira.\nEskabideak aurkezteko epea eta era: Eskabideak aurkezteko aurreikusitako epea 2018ko uztailaren 9ko 9:00etan hasi eta 2018ko irailaren 14ko 13:30ean amaituko da.


Toxinak, pozoi "ekologikoak" | Consumer\nToxinak, pozoi “ekologikoak”\nEra guztietako izaki bizidunetatik sortzen dira naturan substantzia toxiko ahaltsuenetako batzuk.\nEgilea: Egilea ALEX FERNANDEZ MUERZA\nIrudia: Ingrid Taylar\nTopiko oker batek pentsarazten du “naturala” ona dela, “artifiziala” ez bezala. Errealitatetik urruti. Mikroorganismoek, landareek, onddoek eta era guztietako animaliek sortutako edo garraiatutako toxina ugari dago naturan. Substantzia toxiko horiek hainbat kalte eragin ditzakete eta, batzuetan, heriotza ere bai.\nToxinak eboluzioan zehar sortu dira izaki bizidunak kontserbatzeko estrategia gisa, elikadura ziurtatzeko eta etsaiengandik babesteko. Miguel Motas Murtziako Unibertsitateko toxikologiako irakasle titularrak azaldu duenez, mota askotako nahaste kimiko indartsuak dira, batez ere, pisu molekular txikiko proteinak eta substantziak, presaren edo harrapariaren bizi-prozesuei eragiteko gaitasuna dutenak. Toxina batek interferentziak eragin ditzake transmisio neuromuskularrean, odol-zirkulazioan edo mintzen iragazkortasunean, biktimaren gaineko domeinua bermatzeko.\nZientzialariek toxina asko ezagutzen dituzte, baina haien kopurua askoz handiagoa izan litekeZientzialariek toxina asko ezagutzen dituzte, baina haien kopurua askoz handiagoa izan liteke. Francesc Pérez Bartzelonako Unibertsitateko Farmazia Fakultateko farmakognosia eta fitoterapiako irakasle elkartuak adierazi du gaur egungo espezieen ehuneko txiki bat aztertu dela: ia milioi bat izaki bizidun, horien artean artropodoak (baita intsektuak ere), eta mila eta bostehun landare artean. Produktu toxiko natural berriak etengabe aurkitzen dira, batez ere landare-erreinuan.\nKasu batzuetan, substantzia horiek modu onuragarrian erabiltzen dira. Zimurrak kentzeko tratamendua, botox izenekoa, Clostridium Botulinum bakterioak sortutako toxina botulinikoan oinarritzen da.\nEdozein produkturen toxikotasuna dosiaren araberakoa da. Toxina botuliniko kristalizatuaren gramo batek, modu egokian dosifikatuta, elikagaietan edo uretan sakabanatuta edo aerosol moduan arnastuta, milioi bat pertsona baino gehiago hilko lituzke: ezagutzen den substantziarik toxikoena da.\nEspainian hainbat toxina aurki daitezke animalia pozoitsuetan (sugegorria, eskorpioia, armiarmak), landare-espezie ugaritan (digitala, huntza, orbaina), perretxiko pozoitsuetan (amanita, boletus), lizun toxikoetan (penicillium, aspergillus) eta bakterioetan (clostridium, salmonella).\nAnimalia gutxi daude konposatu toxikoak egiteko gai. Miguel Motasek dioenez, batzuetan, espezie bateko toxinez hitz egiten da, baina ez ditu berak sortzen, baizik eta substantzia horren bektore (transmisore, berari eragin gabe) gisa jarduten du.\nZimurrak kentzeko botox izeneko tratamendua toxina batean oinarritzen da.Animalia-toxina gehienak proteina nahiko konplexuak dira. Kopuru txiki batek ondorio negatiboak izan ditzake, nahiz eta arinak izan. Sarritan, digestio-sistemak suntsitu egiten ditu: ahotik irentsiz gero, galdu egiten dute beren ahalmen toxikoa.\nEzagutzen diren animalia gehienen artean liztorrak, erleak, eskorpioiak, akainak eta sugeak daude. Biktimaren organismoan duen eragina eta jarduteko modua askotarikoak dira. Nerbio-sistema da kaltetuenetako bat. Tratamenduak pozoi motaren araberakoak dira. Intsektuek sintetizatutako toxinak tratatzeko modurik onena antihistaminikoak aplikatzea da. Antenenoaren aurkako serumak sugeen kasuan adierazitako aukera dira.\nItsas ingurunean ere substantzia toxikoak daude. Zientzialariek “iktiotoxina” deitzen diete. Alga zelulabakarrek edo moluskuek (bibalbioak) bezalako espezieek sortzen dituzte. Marea gorriak toxinak sortzen dituzten mikroalgen metaketa masiboak dira, eta horiek eragina izan dezakete bai floran bai itsas faunan. Gizakiek, alga horiek kutsatutako produktuen kontsumoaren bidez, intoxikazioak izaten dituzte.\n“Zabortotoxismoa” ohiko toxina da berdeletan, atunetan, politetan, ezpata-arrainetan eta gaizki kontserbatutako enperadoreetan. Uste da zenbait bakteriok arrain horien haragiaren aminoazido bat substantzia alergiko bihurtzen dutela. Ondorioak buruko minak eta beherakoak dira. “Saxitoxinak”, molusku bibalbioen bidez garraiatutako neurotoxina-talde batek, sentikortasuna gal dezake aurpegian eta ahoan. Muturreko kasuetan, heriotza eragiten du. Tetradotoxina arrainek eragindako intoxikazioen artean larriena da, %50etik gorako hilkortasuna baitu. Kasu asko Japonian hautematen dira, ur beroko arrain (triku eta globoa), gibel edo azala (toxina sortzen den lekuan), gonadak irensteagatik.\nBakterioek toxina mota asko sortzen dituzte, eta horietako asko digestio-aparatuan daude. E bezalako bakterioak. Coli, Yersinia, Enterobacter, Salmonella, Staphylococcus edo Shigella organismoan ondorio negatiboak eragiten dituzte, hala nola beherakoa, ultzerak edo hantura.\nOnddo eta perretxikoek eragindako ondorio toxikoak ere oso ezagunak dira. Amanita, Lepiota, Galerita, Clytocibe edo Inocybe bezalako espezieak irensteak era guztietako alterazio gastrointestinalak, arnasa hartzeko zailtasunak, gibelean kalteak eta heriotza ere eragin ditzake. Lizun mota batzuek, hala nola Aspergillus flavus eta parasiticusek, gibelari, giltzurrunari eta hezur-muinari eragiten diete, minbizia, fetuaren alterazioak eta defentsak murrizten dituzte.\nElikagaien toxinak saihesteko gakoak\nMunduko Osasun Erakundeak (OME) dioenez, egunero milaka pertsona hiltzen dira elikagaiek transmititutako gaixotasun prebenigarrietatik. Francesc Pérezek dio kausa nagusia mikroorganismo patogenoak direla. Intoxikazio horiek saihesteko, OMEk aholku hauek ematen ditu:\nGarbi eduki: eskuak komunera joan aurretik eta ondoren garbitu, sukaldean erabilitako gainazalak eta ekipoak desinfektatu eta elikagaiak babestu.\nElikagai gordinak eta kozinatuak bereiztea: mota bakoitzerako ekipo eta tresna desberdinak erabiltzea oso lagungarria izan daiteke.\nOsorik prestatu, haragia, oilaskoa, arrautzak eta arraina bereziki. Zopak eta gisatuak 70º C-tan irakiten jarri behar dira.\nElikagaiak behar bezala kontserbatu: ez utzi produktu egosiak giro-tenperaturan bi ordutik gora edo hoztu ahalik eta azkarren prestatutako elikagaiak eta galkorrak.\nErabili ura eta lehengai seguruak: garbitu frutak eta barazkiak eta ez kontsumitu ezer epemugaren ondoren.\nanimaliak izakiak pozoiak substantzia toxikoak toxinak